title: HMAS Warramunga

text: "Warramunga" osallistui Manuksen maihinnousuun sekä Humboldtinlahden miehitykseen 22. huhtikuuta sekä Biakin maihinnousuun 25. toukokuuta. Alus jatkoi tulitukitehtävissä Uuden-Guinean merialueilla, kunnes se määrättiin huollettavaksi Sydneyyn elokuussa. Telakalta palattuaan alus liitettiin Task Force 74:ään Milnenlahdella.


title: HMAS Warramunga

text: Alus oli mukana Leytenlahden maihinnousussa 20. lokakuuta, ja se oli paikalla ensimmäisten kamikaze-iskujen tapahtuessa. Alus suojasi iskuissa vaurioituneet risteilijät HMAS "Australian" ja USS "Honolulun" takaisin Manuksen saarelle, jonne ne saapuivat 27. lokakuuta. "HMAS Warramunga" palveli tämän jälkeen Filippiinien vesillä taisteluiden lopun.


title: HMAS Warramunga

text: Alus oli 6. tammikuuta 1945 Yhdysvaltain laivaston hävittäjästä tehdyn joukkojenkuljetusalus USS "Brooksin" kyljessä, kun se vaurioitui kamikaze-iskussa. Alus oli mukana Corregidorin takaisinvaltauksessa sekä Lingayenlahden operaatioissa. Myöhemmin se osallistui Cebun maihinnousuun 26. maaliskuuta sekä kuukautta myöhemmin Tarakanin taisteluihin. Alus oli taisteluiden jälkeen huollettavana Sydneyssä ennen liittymistään 26. heinäkuuta Subicinlahdella Task Force 74:ään. Alus oli Tokionlahdella Japanin antautuessa 2. syyskuuta 1945, minkä jälkeen se vapautettiin muista tehtävistä sotavankien ja internoitujen kotiuttamiseen.


title: HMAS Warramunga

text: Alus oli normaalissa rauhanajan palveluksessa, kunnes se lähti 6. elokuuta 1950 Sydneystä Korean rannikolle, missä se vietti pääosan ajasta suojaten länsirannikolle sijoitettuja lentotukialuksia. Alus osallistui Inchonin maihinnousuun sekä Chinnampon evakuointiin joulukuussa. Se tuki Kumpon niemimaalle sijoitettujen maavoimien taistelua 29. joulukuuta, mistä vapauduttuaan alus palasi lentotukialusten suojaksi. Alus palasi 5. elokuuta 1951 Australiaan, jossa se huollettiin ennen paluuta Korean rannikolle.


title: HMAS Warramunga

text: Korean rannikolla "Warramunga" suojasi 25. huhtikuuta 1952 Ch’ŏngjinin tulitukitehtävän ajan Yhdysvaltain laivaston taistelulaiva USS "Iowaa". Alus liittyi kolme kuukautta myöhemmin Keltaisellamerellä HMAS "Bataaniin" suojaamaan lentotukialuksia, tukemaan maajoukkoja tykkitulella sekä valvomaan meriliikennettä.


title: HMAS Warramunga

text: "Warramungan" muutostyöt sukellusveneidentorjuntafregatiksi aloitettiin marraskuussa 1952. Telakalla sen kaksiputkiset Boforsin 40 millimetrin ilmatorjuntakanuunat korvattiin neliputkisilla kaksinaulaisilla, kuudella yksiputkisella 40 millimetrin Mk 7 Boforsilla. Lisäksi alukselle asennettiin Y-tornin paikalle Squid-sukellusveneentorjuntaheitin. Aluksen kansirakenteita laajennettiin lisähenkilöstön majoitustiloiksi. Alus palasi telakalta 5. lokakuuta 1954.


title: HMAS Warramunga

text: Alus oli normaalissa rauhanajan palveluksessa, kunnes se poistettiin palveluksesta 7. joulukuuta 1959 Sydneyssä. Alus sijoitettiin poistolistalle 22. toukokuuta 1961, ja se myytiin romutettavaksi 15. helmikuuta 1963 Kinoshita and Companylle Japaniin.


title: Music Box

text: Music Box on yhdysvaltalaisen R&B-laulaja Mariah Careyn kolmas studioalbumi. Se julkaistiin 17. elokuuta 1993 Britanniassa ja 31. elokuuta 1993 Yhdysvalloissa. "Music Box" koostuu Careyn itsensä ja Walter Afanasieffin kirjoittamista balladeista, sekä joistakin tanssikappaleista.


title: Music Box

text: Ensimmäinen albumilta julkaistu single oli ”Dreamlover”, josta tuli Careyn siihen asti julkaistuista kappaleista menestynein. Myös kappaleesta ”Without You” tuli menestys, sillä se oli Careyn ensimmäinen Britannian singlelistan kärkisijalle noussut kappale. Vuonna 1994 Carey sai albumillaan yhden Grammy-ehdokkuuden, parhaasta naisartistin laulusuorituksesta, mutta ei voittanut. Vuonna 1995 hän sai saman ehdokkuuden kappaleellaan ”Hero”, mutta hävisi taas, tällä kertaa Whitney Houstonille.


title: Music Box

text: "Music Box" on yksi Careyn parhaiten myyneistä albumeista, sillä sitä on myyty maailmanlaajuisesti yli 32 miljoonaa kappaletta.


title: Music Box

text: "Music Box" nousi Billboard 200 -listan toiselle sijalle ja 15 viikkoa myöhemmin sijalle yksi. Kaiken kaikkiaan se pysyi listalla 128 viikon ajan eli yli kaksi vuotta, joista 31 viikkoa kymmenen parhaan joukossa. "Music Box" oli Yhdysvalloissa vuoden 1994 toiseksi myydyin albumi.


title: Music Box

text: Vaikka ”Dreamlover” sai suurta suosiota Kanadassa, itse albumi onnistui kohoamaan albumilistalla vain viidennelle sijalle. "Music Box" nousi listoille muun muassa Saksassa, Sveitsissä ja Australiassa.


title: Music Box

text: ”Dreamlover” pysyi singlelistan ensimmäisellä sijalla peräti kahdeksan viikkoa ja se onkin yksi Careyn menestyneimmistä kappaleista. Billboardin mukaan "Music Box" -albumia on myyty pelkästään Yhdysvalloissa yli seitsemän miljoonaa kappaletta.


title: Siren (albumi)

text: Siren on brittiläisen Roxy Music –yhtyeen viides studioalbumi vuodelta 1975. Singlejulkaisu "Love is the Drug" oli yhtyeen tähän mennessä menestyksekkäin, ja se nousi Britannian listalla lokakuussa kakkoseksi.


title: Siren (albumi)

text: Levyn on kustantanut Island Records –levy-yhtiö ja sen sarjatunnus on ILPS 9344. Tuottajana on ollut Chris Thomas kappaleiden julkaisuyhtiölle E. G. Records Ltd.


title: Siren (albumi)

text: Levy on äänitetty Lontoossa kesällä 1975 Air-studioilla. Äänittäjänä on ollut Steve Nye apunaan Ross Cullum ja Michael Sellers.


title: Siren (albumi)

text: Levykannen tekoon ovat osallistuneet Jerry Hall, Bryan Ferry, Graham Hughes, Anthony Price, Nicholas de Ville, Bob Bowkett, Celine ja Adrianne Hunter. Kannen on painanut Englannissa Robor Limited.


title: Siren (albumi)

text:
A-puoli:B-puoli:
Edwin Jobsonilla on ollut tässä vaiheessa sopimus Fleetwood Musicin kanssa.


title: Vjatšeslav Muhidimov

text: Vjatšeslav Muhidimov (, s. 17. syyskuuta 1976) on ukrainalainen suunnistaja. Hän edustaa Turun Metsänkävijöitä.


title: Vjatšeslav Muhidimov

text: Hän osallistui ensimmäisiin MM-kilpailuihinsa 1999 Invernessissä. Hän sijoittui kuudenneksi viestissä Rapperswil-Jonan MM-kilpailuissa 2003. Kiovan MM-kilpailuissa 2007 hän sijoittui pitkällä matkalla viidenneksi.


title: Super Bowl XI

text: Super Bowl XI oli järjestyksessään 11. Super Bowl -ottelu, joka pelattiin 9. tammikuuta 1977. Ottelu pelattiin Rose Bowl -stadionilla Pasadenassa, Kaliforniassa. Siinä pelasivat vastakkain American Football Conferencen (AFC) voittaja Oakland Raiders sekä National Football Conferencen (NFC) voittaja Minnesota Vikings. Oakland Raidersit voittivat ottelun lopulta pistein 32–14. Ottelun arvokkaimmaksi pelaajaksi valittiin Raidersien Fred Biletnikoff.


title: Super Bowl XI

text: Super Bowl XI:n puoliaikashowna oli Disneyn yhdessä Los Angeles Unified All-City Bandin kanssa tekemä esitys ”It’s A Small World”. Kansallislaulun lauloi texasilainen poplaulaja Vikki Carr. Ottelu televisioitiin NBC:llä. Mainostauoilla näytettävän 30 sekunnin mittaisen mainoksen hinta oli tuolloin 125 000 yhdysvaltain dollaria, kun se vuoden 2010 Super Bowlissa oli jo 2,5–2,8 miljoonaa dollaria.


title: Antti Metsola

text: Antti Metsola (s. 28. tammikuuta 1923 Sakkola) on kuvitteellinen kainuulainen pienviljelijä Yle TV2:n televisiosarjassa "Metsolat". Sarjassa häntä näytteli Ahti Haljala.


title: Antti Metsola

text: Antti on kotoisin Karjalan Sakkolasta, josta hän joutui lähtemään evakkoon sodan jälkeen. Antin isä kuoli Antin ollessa vasta 15-vuotias.


title: Antti Metsola

text: Sodassa Antti haavoittui kranaatinsirpaleesta ja joutui sairaalaan, jossa hoitajana oli Annikki Leppävaara (Helinä Viitanen-Haljala). Ajan kuluessa Antti rakastui Annikkiin. Antin luonne on kiivas ja jääräpäinen; sairaalassa hän kirosi "iivanoita" mutta rauhoittui aina Annikin osuessa paikalle. Antti ja Annikki menivät naimisiin salaa Annikin äidiltä Maria Leppävaaralta. Antti muutti Kainuuseen Annikin kotitilalle. Hän hoiti peltotöitä ja oli isäntänä, koska Annikki peri puolet Leppävaaran tilasta isänsä kuoltua.


title: Antti Metsola

text: Antilla ja Annikilla on viisi lasta: Risto (Svante Martin), Heikki (Kim Floor), Erkki (Kari Hakala), Jaana (Jaana Raski) ja Eeva (Katriina Honkanen). Perheen toimeentulo oli karjanhoidon varassa. Vuonna 1987 perheen elinkeino vaaraantui, koska peltojen yli piti vetää tie. Syynä oli että Lintujärvellä, jonka päältä tien piti kulkea alun perin, oli Antin sanojen mukaan "joku helevetin kurppa" jonka vuoksi Lintujärvi oli suojeltava. Antti sai myös näihin aikoihin sydänkohtauksen, ja joutui syömään nitroja. Nitroista hän kertoi että "Tällä me sovan aikaan räjjäytettiin koko silta, pittää sanoa Annikille ettei enää paukuta ovia, ettei talo lennä ilmaan".


title: Antti Metsola

text: Tien teon jälkeen perheen piti luopua lehmistä, ja se harmitti suuresti Annikkia joka oli erittäin kiintynyt niihin. Lopulta Antti ja Annikki perustivat Leppävaaran tilalle karavaanarialueen Erkin perustaman laskettelukeskus Ski Urjan rinnalle. Antti sai uuden sydänkohtauksen, kun Kari Kaukovaara (Juha Hyppönen) veti esiin paperin, jonka mukaan lehmien hoidon loppuessa Leppävaarasta Leppävaara palaa osaksi Kaukovaaraa, jonka osa Leppävaaran tila oli aiemmin ollut. Lopulta paperi kuitenkin kumottiin.


title: Antti Metsola

text: Antti Metsola täytti 70 vuotta vuonna 1993.


title: Antti Metsola

text: Aviopari Antti ja Annikki Metsolaa esittäneet näyttelijät, Ahti Haljala ja Helinä Viitanen-Haljala olivat aviopari myös tosielämässä.


title: Dennys Rodrigues

text: Dennys Rodrigues (s. 18. huhtikuuta 1978) on brasilialainen jalkapalloilija, pelipaikaltaan maalivahti. Hän pelasi Veikkausliigaa AC Oulussa. Rodrigues on ollut kolmen kauden aikana AC Oulun ykköstorjuja. Rodriguesin sopimus ulottui kauteen 2011 saakka. Veikkausliigassa Rodrigues pelasi AC Oulun paidassa kaikkiaan 26 ottelua.


title: Dennys Rodrigues

text: Kauden 2011 päätteeksi Rodrigues siirtyi Brasilian EC Avenidaan ja pelasi vielä kaudella 2013 Brasiliassa Ceilândia EC:ssä.


title: Dennys Rodrigues

text: Kaudella 2016 Rodrigues palasi Ouluun Kakkosessa pelanneeseen OPS:ään.


title: Keski-kirjastot

text: Keski-kirjastot on Keski-Suomen alueen kirjastoverkosto eli kirjastokimppa. Siihen kuuluvat kaikki Keski-Suomen maakunnan kunnat. Kirjastojen yhteisjärjestelmä muodostettiin 2013. Kaikissa kirjastoissa käy yhteinen kirjastokortti ja lainattavissa on kaikkiaan 2,3 miljoonaa nidettä.


title: Tolonen

text: Tolonen on vanha itäsuomalaista alkuperää oleva sukunimi. Paltamossa nimien Heikkinen ja Tolonen yleisyyteen on viitattu sanonnalla "Heikkisiä enin helvetissäkin, toinen puoli Tolosia."


title: Kuolintodistus

text: Kuolintodistus on kuolemansyyn selvityksen tehneen lääkärin kirjoittama asiakirja, jolla osoitetaan, että kuolinsyyn selvitys on saatettu loppuun. Kuolintodistuksessa ilmoitetaan todettu kuolinsyy ja sen luokka, ja annetaan lupa ruumiin hautaamista tai lääketieteellistä käyttöä varten. Suomi liittyi vuonna 1936 kuolemansyyn selvittämistä koskevaan kansainväliseen yleissopimukseen. Joka velvoittaa jokaiseta vainajasta tekemään lääketieteellinen kuolintodistus. Mikäli kuolinsyyn selvittäminen viivästyy, tehdään ilmoitus väestörekisteriin ja hautauslupa voidaan kuitenkin antaa välittömästi.


title: Kuolintodistus

text: Kuolintodistuksen laatii yleensä vainajaa viimeksi hoitanut lääkäri tai oikeuslääketieteellisessä kuolemansyyn selvittämisessä tapauksen selvitä nyt oikeuslääkäri. Kuolleena syntyneestä lapsesta ja/tai lapsesta, joka on kuollut alle 28 vrk:n ikäisenä, kuolintodistuksen laatii äitiä tai synnytystä hoitanut lääkäri. Kuolintodistus pohjia on käytössä kasi erilaista Kuolintodistus 28 vrk:n ikäisestä tai vanhemmasta ja Kuolintodistus alle 28 vrk:n ikäisestä tai kuolleena syntyneestä.


title: Kuolintodistus

text: Keskeisenä osana suomalaista kuolintodistusta on kohta, jonka nimi on tapahtumatiedot.Tapatuma tietoihin kirjoitetaan lyhyt kuvaileva selvitys kuolemaan johtaneista tapahtumista. Suomessa tapahtumatiedot on kirjoitettu jokaisesta vainajasta vuodesta 1987. Muualla maailmassa tapahtuma tiedot kirjoitetaan ainoastaan muissa kuin tautikuolemissa.


title: Kuolintodistus

text: Kuolintodistus on rakenteeltaan seuraavanlainen:Suomalaisten kuolintodistukset säilytetään Tilastokeskuksen arkistossa. Sinne talletetut todistukset ovat saatavissa lähiomaisille, eläkelaitoksille, viranomaiskäyttöön tai tieteellistä tutkimusta varten.


title: Hirvenlahti

text: Hirvenlahti on kylä ja mökkialue Hirvensalmella. Hirvenlahdesta on löydetty Suomen 50. kalliomaalaukset. Maalaukset löydettiin vuonna 1990 Hirvenlahden Hahlavuoresta, joka on kunnan pohjoisosassa. Hirvenlahti on maakunnallisesti arvokas luontokohde, jonne pääsee vain vesiteitse. Lähin kylä on Kuitula noin 8 kilometriä kaakkoon. Hirvenlahdesta on noin 30 km Joutsaan, 60 km Mikkeliin ja 30 km Hirvensalmelle.


title: Tuulos (täsmennyssivu)

text: Tuulos voi tarkoittaa seuraavia:


title: Aurinkosoihtupuu

text: Aurinkosoihtupuu ("Tabebuia chrysotricha") on ainavihanta puu joka kasvaa Brasiliassa. Puuta pidetään Brasilian kansallispuuna. Samaan sukuun kuuluva "Tabebuia ochracea" muistuttaa lajia huomattavasti.


title: Aurinkosoihtupuu

text: Aurinkosoihtupuu kukkii sadoin keltaisin kukin, jotka aukeavat samanaikaisesti ja lakastuvat muutamassa päivässä.


title: Merry Christmas

text: Merry Christmas on yhdysvaltalaisen laulajan Mariah Careyn joulualbumi, joka julkaistiin 1. marraskuuta 1994. Albumi sisältää sekä alkuperäisiä että cover-kappaleita, kuten "Santa Claus Is Comin' to Town" ja "O Holy Night". "Merry Christmas" -albumia myytiin viisinkertaista platinaa, yli viisi miljoonaa kappaletta pelkästään Yhdysvalloissa. Vuonna 2005 albumista tehtiin uusintajulkaisu, joka sisälsi bonusraitoja sekä musiikkivideoita.


title: Merry Christmas

text: "Merry Christmas" oli ensimmäisellä listaviikollaan Billboard 200 -listan sijalla 30, mutta se kohosi sijalle kolme viidennellä listaviikollaan. Albumi pysyi kahdenkymmenen parhaan joukossa kahdeksan viikon ajan ja koko listalla kaiken kaikkiaan kolmetoista viikkoa. Albumilta julkaistiin joitakin singlejä, joista menestyneimmäksi muodostui "All I Want for Christmas Is You".


title: Männistö (täsmennyssivu)

text: Männistö on suomenkielinen nimi, joka esiintyy sekä paikannimissä että sukunimenä. Yleisnimenä se tarkoittaa männikköä eli mäntymetsää.


title: Young Money Entertainment

text: Young Money Entertainment on yhdysvaltalainen levy-yhtiö, jonka perustivat Lil Wayne ja Loco. Yhtiö on Cash Money Recordsin merkki, ja jaettu Universal Recordsille.


title: Young Money Entertainment

text: Lokakuussa 2007 Lil Wayne sanoi haastattelussa, että hän on luopunut puheenjohtajuudesta ja hänen tilalleen tulee Cortez Bryant. Myöhemmin puheenjohtajaksi valittiin Mack Caine. Räppäri Drake liittyi Young Moneyn ja Cash Money Recordsin yhteisyritykseen. 6. maaliskuuta 2010 Lil Wayne ilmoitti että räppäri Cory Gunz on uusin liittynyt artisti. Mainostaakseen heidän yhteistyö-albumiaan, Young Money lähti kiertueelle 21. joulukuuta 2009. Levy-yhtiö on julkaissut neljä #1 albumia. Ne ovat Lil Waynen "Tha Carter III" ja "I Am Not a Human Being", "Draken Thank Me Later" ja Nicki Minajin "Pink Friday". Heillä on ollut kolme levyä parhaiten myynneiden levyjen top 3 -listalla 2010, järjestyksessä; Draken "Thank Me Later", Lil Waynen "Rebirth" ja "I Am Not A Human Being". Vuonna 2011 Rap-Artisti T-Pain ilmoitti olevansa halukas liittymään Young Moneyn levy-yhtiöön.


title: Fondia

text: Fondia Oy on suomalainen liikejuridiikkaan erikoistunut Marianne Saarikko Jansonin Helsingissä vuonna 2004 perustama lakipalveluyritys. Fondian liikevaihto vuonna 2015 oli 12,3 miljoonaa euroa (vuonna 2011: 8 miljoonaa, 2010: 5,9 miljoonaa ja 2009 4,6 miljoonaa euroa). Fondian henkilöstön määrä on yli 100 (2016). Fondian pääkonttori sijaitsee Helsingissä, ja sillä on toimipaikat myös Kuopiossa, Lahdessa, Turussa, Tampereella, Oulussa, Vaasassa ja Rovaniemellä. Suomen ulkopuolella Fondialla on toimipisteet Tukholmassa ja Tallinnassa. Hallituksen puheenjohtajana toimii Juha Sarsama.


title: Fondia

text: Toimisto ei ole asianajotoimisto, koska sen rakenne ei noudata Asianajajaliiton vaatimuksia, että osakkaiden on oltava juristeja. Perustaja Saarikko Jansson on valmistunut Helsingin yliopistosta oikeustieteen kandidaatiksi. Hän oli aluksi yrityksen toimitusjohtaja, mutta siirtyi sittemmin myynnin, markkinoinnin ja viestinnän johtoon. Saarikko Janson jätti Fondian kaupallisen johtajan tehtävät 26.10.2017, mutta jatkaa hallituksen jäsenenä. Toimitusjohtaja on Salla Vainio.


title: Fondia

text: Fondia myy yrityksille lakiosastopalvelua eli tuotteistettuja lakipalveluita. Yritysjuridiikan alalla Fondia oli Suomessa ensimmäinen toimija, joka tarjoaa paketoituja palveluja esimerkiksi ulkoistamisen tueksi.


title: Fondia

text: Fondian palveluihin kuuluvat myös sähköiset työkalut kuten VirtuaaliLakimies-tietopankki. VirtuaaliLakimies on maksuton palvelu, jossa on yli 1 700 artikkelia. Palvelu on tarjolla sekä suomeksi että englanniksi. Vuonna 2014 VirtualLawyer-palvelu laajentui kattamaan Ruotsin.


title: August Fredrik Arppe

text: August Fredrik Arppe (15. kesäkuuta 1854 Lappeenranta – 24. helmikuuta 1925 Helsinki) oli suomalainen näyttelijä, teatterinjohtaja ja ruotsin kielellä kirjoittanut näytelmäkirjailja.


title: August Fredrik Arppe

text: Arppen vanhemmat olivat kruununvouti Karl Otto Arppe ja Maria Fredrika Pettersson. Hän pääsi ylioppilaaksi 1874 Helsingin yksityislyseosta.


title: August Fredrik Arppe

text: Arppe opiskeli näyttämötaidetta Saksassa Dresdenissä 1877–1878 ja hän suoritti siellä myös ensiesiintymisensä näyttelijänä 1876. Vuosina 1879–1887 Arppe oli näyttelijänä Helsingin Ruotsalaisessa teatterissa ja vuosina 1888–1890 hän johti omaa oopperaseuruettaan. Oman teatteriseurueen Arppe perusti 1890. Hän oli Svenska Teaternin toimitusjohtaja 1916–1919 ja taloudenhoitajana 1919–1925.


title: August Fredrik Arppe

text: Arppe oli naimisissa vuodesta 1879 Leipzigistä kotoisin olleen Anna Doris Elisabet Winkelmannin kanssa.


title: Nokia 3110 Evolve

text: Nokia 3110 Evolve on matkapuhelinyhtiö Nokian kehittämä matkapuhelin vuodelta 2007. Nokia 3110 Evolve on melkein samanlainen kuin Nokia 3110 classic. Erona ovat vain tyyli, muistin tila ja muistikorttiominaisuudet.


title: Kinning Parkin metroasema

text: Kinning Park on Glasgow'n metron asema Kinning Parkin kaupunginosassa Clyde-joen eteläpuolella Glasgow'ssa Skotlannissa. Asema on avattu muun metrojärjestelmän tavoin vuonna 1896 ja uudistettu perusteellisesti 1970-luvun lopulla. Asema on yksi järjestelmän vähiten käytetyistä.


title: Kinning Parkin metroasema

text: Aseman lähellä sijaitsee Grand Ole Opry -kantriklubi.


title: Šikaani

text: Šikaani () on urheilussa tarkoituksella rakennettu hidastusmutka, johon tultaessa urheilijan on pakko hidastaa vauhtiaan. Šikaanit ovat yleensä jyrkkiä ja s-kirjaimen muotoisia.


title: Butterfly (Mariah Careyn albumi)

text: Butterfly on yhdysvaltalaisen R&B-laulajan Mariah Careyn kuudes studioalbumi, joka julkaistiin vuonna 1997. Se koostuu R&B, pop ja hip hop -tyylilajeista ja sitä ovat olleet kirjoittamassa monet, jo Careyn aiempien albumien työryhmistä tutut henkilöt, sekä muita henkilöitä.


title: Butterfly (Mariah Careyn albumi)

text: "Butterfly"-albumia myytiin Yhdysvalloissa lähes neljä miljoonaa kappaletta ja maailmanlaajuisesti yli 15.5 miljoonaa kappaletta, ja se oli ensimmäisellä listaviikollaan Billboard 200 -listan sijalla yksi.


title: Butterfly (Mariah Careyn albumi)

text: "Butterfly" nousi ensimmäisellä listaviikollaan Billboard 200 -listan sijalle yksi ja säilytti kärkipaikan viikon ajan. Kahdenkymmenen parhaan joukossa se viihtyi kahdenkymmenenyhden viikon ajan ja kokonaisuudessaan viisikymmentäviisi viikkoa. Albumia myytiin viisinkertaista platinaa ja kaksi siltä julkaistua singleä, "Honey" ja "My All" sijoittuivat Billboard Hot 100 -listan kärkeen.


title: Butterfly (Mariah Careyn albumi)

text: Rolling Stone sanoi "Butterflyn" olevan Careyn "siirtymävaihealbumi", joka sijoitti itsensä vakaasti modernin hip hop -vaikutteisen R&B-musiikin miljööseen. Allmusic taas sanoi albumin olevan yksi Careyn parhaista.


title: Butterfly (Mariah Careyn albumi)

text: Vuoden 1998 Grammy Awardsissa "Honey" keräsi kaksi Grammy-palkinto-ehdokkuutta, "Paras naisartistin R&B-laulusuoritus" ja "Paras R&B-laulu". "Butterfly" oli ehdolla kategoriassa "Paras naisartistin laulusuoritus". Albumi voitti Japan Gold Disc Award -palkinnon Kansainvälinen pop-albumi kategoriassa, sekä BMI:n Pop Awardsissa "Vuoden sanoittajan" -palkinnon.


title: .mw

text: .mw on Malawin Internet-maatunnus. Vuonna 2002 IANA siirrätti sen "Computer Solutions":in omistaman "Malawi Sustainable Development Network Programme":n ylläpitämäksi. Hinta on ensimmäisiltä kahdelta vuodelta $100 USD / vuosi, muilta $50 USD / vuosi. Verkkotunnukset rekisteröidään toiselle tai kolmannelle asteelle. Rekisteröintirajoituksia ei ole. Tunnus otettiin käyttöön 1997.


title: Hjalmar Hammarskjöld

text: Knut Hjalmar Leonard Hammarskjöld (4. helmikuuta 1862 Tuna, Kalmarin lääni – 12. lokakuuta 1953 Tukholma) oli ruotsalainen poliitikko ja virkamies.


title: Hjalmar Hammarskjöld

text: Hammarskjöld opiskeli Uppsalassa oikeustiedettä ja valmistui 1884 lakitieteen kandidaatiksi. Hän oli vaikuttajana valtion monella alueella. Vuonna 1891 hänet nimitettiin professoriksi Uppsalan yliopistoon. Vuosina 1901–1902 hän oli oikeusministerinä Fredrik von Otterin hallituksessa. Hammarskjöld oli uudelleen ministerinä Christian Lundebergin hallituksessa vuonna 1905. 17. helmikuuta 1914 hänestä tuli Ruotsin pääministeri Karl Staaffin erottua virastaan. Hän itse erosi 30. maaliskuuta 1917.


title: Hjalmar Hammarskjöld

text: Hammarskjöld oli vuodesta 1890 naimisissa Agnes Almquistin (1866–1940) kanssa. Avioparin lapsia olivat lakitieteen kandidaatti Bo Hammarskjöld, Åke Hammarskjöld, Sten Hammarskjöld ja Dag Hammarskjöld. Hammarskjöld on haudattu sukuhautaan Uppsalan vanhalle hautausmaalle.


title: IANA

text: Internet Assigned Numbers Authority (IANA) valvoo maailmanlaajuisesti IP-osoitteiden jaosta, autonomisen järjestelmän numeroita, juurinimipalvelimesta, MIME-tyypeistä ja eräistä muista Internet-protokollista ja niihin liittyvistä. IANA:a ylläpitää Internet Corporation for Assigned Names and Numbers.


title: IANA

text: IANA:a ylläpiti ensimmäisenä Jon Postel Etelä-Kalifornian yliopiston "Information Sciences Institute":sta (ISI) Yhdysvaltain puolustusministeriön kanssa solmitun sopimuksen alla, kunnes se siirrettiin ICANN:in alaisuuteen Yhdysvaltain kauppaministeriön kanssa solmitun sopimuksen alla.


title: Rainbow (Mariah Careyn albumi)

text: Rainbow on yhdysvaltalaisen laulajan Mariah Careyn seitsemäs studioalbumi. Albumi julkaistiin 2. marraskuuta 1999, ja se oli ensimmäisellä listaviikollaan Billboard 200 -listan sijalla kaksi. "Rainbow" on myynyt kolminkertaista platinaa, ja maailmanlaajuisesti sitä on myyty peräti kymmenen miljoonaa kappaletta.


title: Rainbow (Mariah Careyn albumi)

text: Albumia työsti laaja tuottaja- ja artistiryhmä, johon kuului monia 1990-luvun lopun merkittävimmistä musiikkivaikuttajista. "Rainbow"-albumilla vieraili lukuisia artisteja, kuten Jay-Z, Missy Elliott, Snoop Dogg, Usher ja Joe, sekä poikabändi 98 Degrees. Albumi oli ehdolla vuonna 2000 "Vuoden pop-albumi" -kategoriassa Japan Gold Disc Awardsissa.


title: School Gyrls

text: School Gyrls on yhdysvaltalainen trio, johon kuuluvat Mandy Moseley, Monica Anne Parales ja Jacqueline Rae Pyles. Yhtyeen ensilevy "School Gyrls" julkaistiin 21. helmikuuta 2010.


title: Ardennienkarjakoira

text: Ardennienkarjakoira ("Bouvier des Ardennes") on harvinainen belgialainen koirarotu, joka on kotoisin Ardenneilta ranskankielisestä Valloniasta. Vuonna 2013 se rantautui Suomeen, kun Saksasta tuotiin ensimmäinen yksilö, narttu nimeltä Hasenhirsch Alpha.


title: Ardennienkarjakoira

text: Ardennienkarjakoira tuo ulkoisesti mieleen picardienpaimenkoiran ja belgianpaimenkoira laekenoisin. Se voi olla minkä värinen tahansa paitsi valkoinen. Useimmiten se on juovikas tai pippurin värinen. Sillä on keskipitkä, karhea, kihara karvapeite, jossa on 'parta' ja 'kulmakarvat'. Koira voi olla 52-62 cm korkea, jossa sallitaan 1 senttimetrin vaihtelu molempiin suuntiin. Koiralla on lyhyet, teräväkärkiset korvat ja innokkaat silmät. Rodussa esiintyy luonnontöpö sekä pitkähäntäisiä yksilöitä. Kummatkin on sallittu, mutta luonnontöpö on ihannoiduin.


title: Ardennienkarjakoira

text: Rotu on luonteeltaan peloton, eloisa, energinen ja sitkeä. Se suhtautuu vieraisiin varautuneesti, mutta on perhettään kohtaan rakastava ja omistautuva. Sen pääasiallisena tehtävänä on ollut sikojen paimentaminen, mutta 1800-luvulla sitä käytettiin myös kauriiden ja villisikojen jäljittämiseen. Se on edelleen lähes puhtaasti työkoira ja sen käyttöominaisuuksia halutaan vaalia, minkä vuoksi käyttökoetulos vaaditaan yhä kansainvälisen muotovalion arvon saavuttamiseen.


title: Ardennienkarjakoira

text: Menneisyydessä kaikkia karjan parissa työskennelleitä koiria kutsuttiin nimellä "bouvier" ("nautapaimen"). Jokaisella alueen seudulla oli oma tyyppinsä. Muinaisesta karheakarvaisesta laumasta lähtien nämä koirat olivat arvostettuja vahteja ja karjan ajajia. Motorisoitujen kulkuneuvojen ajan tultua ei enää ollut tarvetta ajaa karjaa toreille, minkä vuoksi koiriakaan ei enää tarvittu.


title: Ardennienkarjakoira

text: Paikalliset karjakoirat lähes hävisivät Ensimmäisen maailmansodan aikana ja moni harvinaisemmista tyypeistä katosikin kokonaan. Näihin kadonneisiin rotuihin lukeutuivat roeselaren-, "moerman-" ja "parettenkarjakoirat". Ainoat jäljellä olevat ovat ardennienkarjakoira ja Flanderin bouvier. Sekä Ranska että Belgia väittävät viimeksi mainittua omaksi rodukseen, joten FCI lukee sen "ranskalais-belgialaiseksi".


Ardennienkarjakoira


title: Timo Laitinen

text: Timo Sakari Laitinen (s. 12. huhtikuuta 1958 Helsinki) on suomalainen juristi, Valtiokonttorin pääjohtaja ja Suomen Liikunta ja Urheilu SLU ry:n entinen puheenjohtaja. Koulutukseltaan Laitinen on oikeustieteen kandidaatti.


title: Timo Laitinen

text: Laitinen työskenteli Valtiokonttorissa viisi vuotta ennen nimitystään pääjohtajaksi. Sitä ennen hän toimi Talent Partnersin toimitusjohtajana sekä työskenteli Pohjola-yhtiöissä. Laitisella on myös paljon luottamustoimia ja hän on aktiivinen vaikuttaja suomalaisessa liikunta- ja urheilukulttuurissa. Laitinen toimii valtion yhteishankintayksikkö Hansel Oy:n hallituksen puheenjohtajana, Työeläkevakuuttajat TELA ry:n hallituksen varapuheenjohtajana ja Urheilijoiden ammatinedistämissäätiön hallituksen jäsenenä. Laitinen oli myös huippu-urheilun strategiatyöryhmän jäsen vuosina 2009–2010. Vuosina 2004–2012 hän toimi Suomen Liikunta ja Urheilu SLU ry:n puheenjohtajana. Vuonna 2013 Laitinen oli puoli vuotta Valon (Valtakunnallinen liikunta- ja urheiluorganisaatio) puheenjohtaja. Vuosina 2014–2016 Laitinen oli Golfliiton liittohallituksen puheenjohtaja. Vuoden 2018 alusta hän on toiminut Suomen urheilun eettisen keskuksen SUEKin hallituksen puheenjohtajana.


title: Timo Laitinen

text: Nuoruudessaan Laitinen pelasi ykkösdivisioonassa koripalloa.


title: Timo Laitinen

text: Timo Laitinen on naimisissa, ja hänellä on kolme lasta.


title: Galimdžan Ibragimov

text: Galimdžan Girfanovitš Ibragimov (, tataariksi Галимҗан Ибраһимов; 12. maaliskuuta 1887 nykyisen Baškortostanin Aurgazyn piirin Sultanmuratovon kylä – 21. tammikuuta 1938 Kazan) oli neuvostoliittolainen tataarikirjailija.


title: Galimdžan Ibragimov

text: Galimdžan Ibragimov syntyi mullahin perheeseen. Hän opiskeli Orenburgin ja Ufan madrassoissa ja toimi sen jälkeen opettajana. Ibragimov osallistui helmikuun ja lokakuun vallankumouksiin sekä Venäjän kansalaissotaan. Aluksi hän kuului sosialistivallankumouksellisiin, mutta liittyi vuonna 1920 NKP(b):hen. Vuonna 1918 Ibragimov valittiin Venäjän ja Tatarstanin toimeenpanevien komiteoiden jäseneksi. Hän työskenteli kansallisuusasioiden kansankomissariaatissa, toimitti tataarinkielisiä lehtiä ja toimi vuodesta 1925 lähtien Tatarstanin valistusasiain kansankomissariaatin tiedekeskuksen puheenjohtajana. Vuonna 1927 Ibragimov muutti sairauden takia Jaltaan.


title: Galimdžan Ibragimov

text: Ibragimovin ensimmäiset teokset ilmestyivät vuonna 1907. Varhaisissa kertomuksissaan hän kuvasi tataarinuorison kamppailua vanhoja elintapoja vastaan. Vuonna 1912 ilmestynyt "Jäš jöräklär" (”Nuoret sydämet”) on tataarikirjallisuuden ensimmäinen psykologinen romaani. Vuonna 1920 ilmestyi vuoden 1905 vallankumoustapahtumille omistettu romaani "Bezneŋ könnär" (”Meidän päivämme”, uusi laitos 1934). Pienoisromaani "Kyzyl tšätšäklär hikäjase" (”Legenda punaisista kukista”, 1922) kertoo ihmisen henkisestä kasvusta vallankumouksen aikana. Romaani "Kazah kyzy" (”Kazakkityttö”, 1924) kuvaa vallankumousta edeltävän kazakkikylän yhteiskunnallisia ristiriitoja. Romaanin "Tirän tamyrlar" (”Syvät juuret”, 1928) aiheena on luokkataistelu kansalaissodan ja jälleenrakentamisen vuosina.


title: Galimdžan Ibragimov

text: Kirjailijaa pidetään mestarillisena luonnon ja ihmisluonteen kuvaajana sekä kansankielen taiturina. Hänen tuotantonsa on vaikuttanut myös Neuvostoliiton muiden turkkilaisten kansojen taideproosan kehitykseen. Kaunokirjallisuuden ohella Ibragimov on kirjoittanut useita kieli- ja kirjallisuustieteellisiä teoksia ja historiantutkimuksia. Venäjän SFNT:n toimeenpanevan keskuskomitean puhemiehistö myönsi hänelle vuonna 1932 työn sankarin arvonimen.


title: Galimdžan Ibragimov

text: Ibragimov pidätettiin Stalinin vainoissa Jaltassa elokuussa 1937 ja lähetettiin Kazaniin, jossa hän kuoli vankilan sairaalassa. Hänen mukaansa on nimetty Tatarstanin tiedeakatemian kielen, kirjallisuuden ja historian instituutti. Kirjailijan kotikylässä toimii hänelle omistettu museo.


title: .mx

text: .mx on Meksikon Internet-maatunnus, jota ylläpitää nykyisin NIC México. .mx- ja .com.mx-päätteille ei ole rekisteröintirajoituksia. Tunnuksia on rekisteröity yli 400 000 kappaletta. Tunnus otettiin ensi kerran käyttöön 1989 ja oli jokin aika sitten jonkin aikaa poissa käytöstä.


title: Sergei Lazo

text: Sergei Georgijevitš Lazo (; 7. maaliskuuta 1894 Bessarabian läänin Orhein kihlakunnan Piatran kylä, nykyinen Moldova – toukokuu 1920 Muravjovo-Amurskajan, nykyinen Lazon asema Primorjen aluepiirissä) oli venäläinen vallankumouksellinen ja yksi Siperian ja Venäjän Kaukoidän neuvostojohtajista Venäjän kansalaissodan aikana.


title: Sergei Lazo

text: Sergei Lazo syntyi aatelisperheeseen. Hän opiskeli Pietarin teknologisessa instituutissa ja Moskovan yliopistossa. Vuonna 1916 hänet kutsuttiin Venäjän armeijaan. Hän suoritti jalkaväkikoulun Moskovassa, minkä jälkeen hänet lähetettiin aliupseerina jalkaväkirykmenttiin Krasnojarskiin. Siellä hän liittyi sosialistivallankumoukselliseen puolueeseen.


title: Sergei Lazo

text: Helmikuun vallankumouksen aikana Lazo pidätti Jeniseiskin läänin kuvernöörin Jakov Gololobovin. Keväällä 1917 hän saapui Pietariin Krasnojarskin neuvoston edustajana ja tapasi Leninin. Palattuaan Krasnojarskiin hän perusti paikallisen punakaartin ja osallistui Siperian neuvostojen edustajainkokoukseen. Lokakuussa 1917 hän otti vallan Krasnojarskissa, osallistui Omskin junkkerikapinan ja Irkutskin kapinan tukahduttamiseen. Sen jälkeen hänet nimitettiin Irkutskin varuskunnan päälliköksi ja kaupungin komendantiksi.


title: Sergei Lazo

text: Vuoden 1918 alusta lähtien Lazo toimi Siperian neuvostojen toimeenpanevan keskuskomitean jäsenenä ja helmi-elokuussa 1918 Taka-Baikalian rintaman komentajana. Hänen johdollaan punaiset löivät atamaani Grigori Semjonovin johtamat joukot. Samaan aikaan Lazo siirtyi eserristä bolševikkipuolueeseen.


title: Sergei Lazo

text:
Bolševikkien menetettyä vallan Siperiassa syksyllä 1918 Lazo ryhtyi organisoimaan partisaaniliikettä, joka oli suunnattu Siperian väliaikaista hallitusta ja Koltšakin joukkoja vastaan. Syksyllä 1918 hän toimi NKP(b):n Kaukoidän komitean jäsenenä Vladivostokssa ja keväästä 1919 lähtien komensi Primorjen partisaaneja. Joulukuusta 1919 lähtien hän johti Primorjen kapinaa valmistellutta esikuntaa.
Koltšakin käskynhaltija Sergei Rozanov menetti vallan Vladivostokissa 31. tammikuuta 1920 puhjenneen kapinan seurauksena. Bolševikkien johdolla Kaukoitään muodostettiin uusi väliaikainen hallitus. Lazolla, joka onnistui saamaan paikallisen aliupseerikoulun henkilöstön pysymään puolueettomana, oli suuri merkitys kapinan onnistumisessa. Maaliskuussa 1920 hänet nimitettiin Kaukoidän väliaikaisen hallituksen sotaneuvoston varapuheenjohtajaksi ja VKP(b):n Kaukoidän byroon jäseneksi.


title: Sergei Lazo

text: Huhtikuussa 1920 japanilaiset maahantunkeutujat pidättivät Lazon. Toukokuussa he luovuttivat hänet yhdessä Aleksei Lutskin ja Vsevolod Sibirtsevin kanssa Venäjän valkoiselle armeijalle. Tarinan mukaan Lazo tovereineen poltettiin kidutuksen jälkeen elävältä höyryveturin tulipesässä. Tapauksesta on olemassa myös muita versioita.


title: Sergei Lazo

text: Neuvostoliitossa Lazosta muodostui legendaarinen sankarihahmo, jonka mukaan nimettiin paikkakuntia, katuja ja muita kohteita. Primorjen ja Habarovskin aluepiireissä on Lazolle nimetyt kunnallispiirit.


title: Boykininspanieli

text: Boykininspanieli on keskikokoinen amerikkalainen koirarotu. Se on spanieli joka jalostettiin villikalkkunoiden metsästykseen Etelä-Carolinan "Wateree"-jokirämeellä. Se on ollut Etelä-Carolinan osavaltiokoira vuodesta 1985 lähtien.


title: Boykininspanieli

text: Boykininspanieli on hieman cockerspanielia kookkaampi ja huomattavasti painavampi rungon leveytensä vuoksi. Säkäkorkeus on uroksilla 39,4–45,7 cm ja paino 13,6–18,2 kg. Nartut ovat pienempiä: 35,6–40,6 cm ja 11,4–15,9 kg. Vastoin rodun todellista käyttötarkoitusta ja tyyppiä jotkut kenttäkoekoirien kasvattajat suurentavat linjansa kokoa voidakseen kilpailla tehokkaammin muita noutavia rotuja vastaan. Ostajien tulee olla tietoinen pennun oikeasta koosta ja painosta sukutaulussa ennen kasvattajan valintaa, mikäli ostajille on väliä koiran koolla.


title: Boykininspanieli

text: Perinteisesti häntä typistetään kolmen päivän iässä ja siitä jätetään jäljelle 1/3 alkuperäispituudesta. Silmät ovat lumoavat ja kirkkaat. Niiden väri vaihtelee kirkkaan kullasta tummaan meripihkaan. Pennuilla on maitomaiset sinertävän kultaiset tai meripihkan väriset silmät viidenteen ikäkuukauteen asti.


title: Boykininspanieli

text: Karvapeitteen väri on joko maksa tai suklaa (ruskean sävyissä). Tämä eteläinen vesispanieli on jalostettu sopeutumaan ainoastaan kaakkois-USA:n keskimääräiseen ilmastoon. Karvan pituus ja paksuus vaihtelee laajasti koska rodun jalostuksessa on käytetty useita eri rotuja. Kaikki karvatyypit sallitaan, jotkut ovat lähes kiharoita amerikanvesispanielin tapaan ja jotkut erittäin suorakarvaisia kuten fieldspanielilla. Karvan pituus on yleensä 1–2 tuumaa kaikkialla rungossa. Muutamalla sukulinjalla on lyhyempi, suora karvapeite joka muistuttaa suuresti labradorinnoutajaa. Korvien, rintakehän ja raajojen karvoitus voi vaihdella paksuudessa ja pituudessa hyvin vähäisestä keskimääräiseen. Erityisesti korvien karvoitus saattaa vaihdella auringonkultaisesta kellanruskeaan eikä se ole virhe.


title: Boykininspanieli

text: Näyttelykoiran trimmaus ja karvojen leikkely pitäisi jättää minimiin, muotoillen vain hieman pään ja ylälinjan karvoja. Joillain yksilöillä on samanlainen "nuttura" kuin "llewllininsetterillä". Kenttätyypin koirat ajellaan usein lyhytkarvaisiksi eikä sitä tule pitää hylkäävänä virheenä niin kauan kuin karvapeite on tarpeeksi pitkää suojatakseen ihoa. Väärin tehty karvojen ajelu voi johtaa karvojen takaisin kasvamiseen äärimmäisen vääränsävyisenä, haalistuneena tai harmahtavana.


title: Boykininspanieli

text: Rintakehässä saa olla valkoinen merkki, mutta jos se on yli 60 % rinnan leveydestä tai jos merkki on muualla kuin rintakehän alueella, pentua ei voida ottaa "Boykin Spaniel Society":n rekisteriin vaikka Amerikan Kennelklubi ja United Kennel Club eivät hyväksy rekisteröimisen kieltämistä muodollisista syistä. Valkoinen varpaissa tai rintakehässä on puhtaasti kosmeettinen ominaisuus eikä se vaikuta koiran työkykyyn tai terveyteen.


title: Boykininspanieli

text: Boykininspanieli on ystävällinen, sosiaalinen koira joka sopii parhaiten perheympäristöön jossa liikutaan paljon ulkona. Se on helppo kouluttaa ja halukas työskentelemään. Se on äärimmäisen vakaa lasten ja muiden koirien suhteen. Sitä voidaan toisinaan kuvailla energiseksi koiraksi, jolla on suuri sietokyky joka kestää koko päivän. Se sopeutuu äärimmäisen hyvin erilaisiin ympäristöihin niin kauan kuin sille annetaan mahdollisuus sosiaaliseen kanssakäymiseen ja paljon aikaa polttaa äärimmäistä energiaa. Tämä koira on erityisen hyvä lasten ja muiden koirien kanssa. Se ei suutu helposti ja sillä on taipumus miellyttämisenhaluun ja ystävällisyyteen. Boykin rakastaa omistajaansa, mutta myös huomiota. Sillä on suuri energiantarve ja se jaksaa varmasti loppuun minkä tahansa sille annetun aktiviteetin.


title: Boykininspanieli

text: Boykininspanieli on monipuolinen metsästyskoira, joka työskentelee sekä noutajana että ylängön metsästäjänä ajaen linnut lentoon. Saaliin osoittaminen ei kuulu rodun metsästystyyliin. Sen kestävyys kuumassa säässä ja into tekevät siitä hyvän kyyhkyn, fasaanin ja muun ylängön riistan metsästäjän. Sitä voidaan käyttää hirven ajoon tai haavoittuneen riistan jäljittämiseen. Sen pieni koko tekee sen kuljettamisen kanootissa ja muissa pienissä veneissä helpoksi ja sitä kuvaillaan "koiraksi joka ei keinuta venettä."


title: Boykininspanieli

text: Boykininspanieli jalostettiin metsästyskoirista 20. vuosisadan alkupuolella lintukoiraksi Etelä-Carolinassa. Koirien täytyi olla tarpeeksi pieniä matkatakseen metsästäjien rämeillä käyttämissä pienissä veneissä. L. Whitaker Boykin (1861–1932) kokeili risteyttää eri rotuja, minkä vuoksi kokeiluista syntynyt rotu on nimetty hänen mukaansa. Legendan mukaan Boykin aloitti jalostusohjelmansa Dumpy-koiralla jolla oli tuntematon tausta ja jonka hänen ystävänsä oli löytänyt kadulta. Chesapeakelahdennoutajaa, englanninspringerspanielia, cockerspanielia ja amerikanvesispanielia on saatettu käyttää jalostuksessa. Camdenin alue jolla rotu kehittyi oli lomakohde ja vierailijat huomasivat rodun, minkä myötä se levisi muuallekin Yhdysvaltoihin.


title: Boykininspanieli

text: "Boykin Spaniel Society" (BSS) perustettiin vuonna 1977 ja se aloitti roturekisterin pitämisen vuonna 1979. BSS:n rekisteri suljettiin vuonna 1982, mikä tarkoittaa että vain koirat joiden vanhemmat ovat BSS:n rekisteröimiä voivat päästä rekisteriin.


title: Boykininspanieli

text: "United Kennel Club" tunnusti boykininspanielin roduksi vuonna 1985. UKC ei sulje rekisteriään, joten BSS:n tai "Amerikan Kennelklubin" rekisteröimät koirat voivat päästä UKC:n rekisteriin milloin tahansa.


title: Boykininspanieli

text: 1990-luvulla joukko harrastajia perusti järjestön nimeltä "Amerikan Boykininspanieli-Klubi ja Kasvattajien Yhdistys" ("BSCBAA") saadakseen Amerikan Kennelklubin hyväksymään rodun ja saadakseen rodulle osallistumisoikeuden Amerikan Kennelklubin spanieleiden metsästyskokeisiin ja Amerikan Kennelklubin spanieleiden maanlaajuisiin kenttäkokeisiin. BSCBAA oli ensimmäinen boykininspanieli-järjestö joka perusti ja noudatti 'etiikkaohjeita'. Vuonna 2007 Amerikan Kennelklubi tunnusti BSCBAA:n rodun viralliseksi rotujärjestöksi.


title: Boykininspanieli

text: Vuonna 1997 rotu pääsi Amerikan Kennelklubin jalostusrekisteröinti-ohjelmaan. Vuonna 2006 rotu sai oikeudet kilpailla Amerikan Kennelklubin spanieleiden metsästyskokeissa saadakseen Amerikan Kennelklubin viralliset tittelit. Heinäkuussa 2006 boykininspanieli oikeutettiin Amerikan Kennelklubin titteleihin agilityssä, jäljestyksessä ja tottelevaisuuskoulutuksessa. 1. tammikuuta 2008 boykininspanieli pääsi Amerikan Kennelklubin roturyhmään "Miscellaneous" ("sekalainen"). Huhtikuussa 2009 kennelklubi päätti siirtää sen ryhmään "Sporting" jonne muutkin metsästyskoirat kuuluivat. Joulukuussa 2009 boykininspanielista tuli virallisesti Amerikan Kennelklubin rekisteröimä rotu.


title: Boykininspanieli

text: Amerikan Kennelklubin jalostuskirja boykininspanielille on nykyisin avoin. Sen on tarkoitus pysyä avoimena tammikuuhun 2015 asti. Tänä aikana kaikki UKC:n ja BSS:n rekisteröimät koirat voivat olla tupla- tai tripla-rekisteröityjä päästäkseen Amerikan Kennelklubin rekisteriin. Senkin jälkeen kun jalostuskirja suljetaan, virallinen rotujärjestö voi pyytää sen uudelleen avaamista jotta useampi koira pääsisi rekisteriin geenipoolin laajentamiseksi.


title: Boykininspanieli

text: Samanaikaisesti Boykin Spaniel Society jatkoi rodusta muodostamansa käsityksen tavoittelemista. Järjestö väittää että jos sen jäsenet käyttävät myös muita rekistereitä saattavat BSS:n päämäärien vastaiset jalostustaktiikat muuttua parempaan suuntaan, mutta ongelma on siinä että jäsenet eivät voi rekisteröidä koiriaan kahteen tai kolmeen eri paikkaan. Boykin Spaniel Society:llä on etiikkaohjeet kasvattajille ja se sponsoroi kenttäkoetapahtumia ja rodun pelastustoimintaa.


title: Boykininspanieli

text: BSS:n, UKC:n ja AKC:n lisäksi viehättävä ja hyväluonteinen boykininspanieli on myös tunnustettu lukuisissa pienemmissä kennelklubeissa ja muissa klubeissa ja koirarekistereissä ja sitä on mainostettu harvinaisena lemmikkinä. Moni hyvin tunnettu kasvattaja on alkanut tuottaa suuria määriä pentueita vuosittain. Vuosikymmenten ajan tämä on johtanut rodun nopeasti kasvavaan suosioon. Rekisteröityjen pentujen määrä BSS:ssä ja UKC:ssä osoittaa että boykininspanielista on pian tulossa yksi Amerikan yleisimmistä spanieleista.


title: Boykininspanieli

text: Boykininspanielilla on monta samaa terveysongelmaa kuin muilla spanieleilla ja noutajilla.


title: Boykininspanieli

text: Vuoden 2006 tilastojen mukaan boykininspanielilla on 37% todennäköisyys syntyä lonkkavikaisena. Paikallinen eläinlääkäri voi tutkia pennut tältä varalta 2 vuoden iässä röntgenkuvauksella tai jopa 4 kuukauden iässä PennHIP-kokeella. Kaikkien jalostuskoirien tulee joko läpäistä PennHIP tai saada riittävän hyvä röntgenkuvaustulos jotta niitä voidaan käyttää jalostukseen.


title: Boykininspanieli

text: Rodulla on myös suuri taipumus silmäongelmiin ja patellaluksaatioon. Iho- ja karvaongelmia on myös ja ne saattavat olla yhteydessä kilpirauhasen tai endokriinisiin häiriöihin. On myös diagnosoitu tapauksia joilla on esiintynyt sydän- ja kyynärongelmia.


title: Boykininspanieli

text: BSS ja BSCBAA etiikkaohjeet määräävät että jalostukseen käytettävien koirien pitää olla testattu lonkkien, perinnöllisen silmäsairauden ja sydämen osalta, kuten myös muiden sairauksien jotka saattavat periytyä geneettisesti kuten allergiat, kyynärdysplasia ja patellaluksaatio. Orthopedic Foundation for Animals arvioi 157 rotua tammikuun 1974 ja joulukuun 2009 välisenä aikana. Boykininspanieli sijoittui pahimmiten lonkkaviasta kärsivien rotujen listalla 13:nneksi, sillä peräti 34.8% koirista oli sairastunut siihen.


title: Boykininspanieli

text: Kuten kaikki koirat, boykininspanieli tarvitsee päivittäistä ulkoilua ja säännöllistä harjausta. Karvapeitteen säännöllistä leikkausta suositellaan, erityisesti jos koira työskentelee kentällä koska pehmeä karvapeite kerää heinää ja orjantappuroita. Koiran suihkuttaminen keittiösuihkuttimella on myös suositeltavaa koska se auttaa ehkäisemään takkujen muodostumista pitkään karvaan.


title: NIC México

text: NIC México on yleishyödyllinen organisaatio Meksikossa, joka vastaa Meksikon .mx-Internet-maatunnuksesta. Se vastaa myös "National Internet Registry":stä (NIR), joka jakaa IP-osoitteita Meksikolaisille Internet-palveluntarjoajille. Organisaatio perustettiin helmikuussa 1989, kun "Monterrey Institute of Technology and Higher Education" sai tilauksen liittyen .mx-verkkotunnukseen. Sen päämaja sijaitsee Monterreyssä.


title: Jousiammunta kesäolympialaisissa 1996

text: Vuoden 1996 kesäolympialaisten jousiammunta järjestettiin 28. heinäkuuta – 2. elokuuta 1996 Stone Mountainilla, Atlantan lähistöllä. Tämä oli yhdestoista kerta kun laji oli mukana olympialaisten ohjelmassa. Mukana oli 128 osanottajaa 41 eri maasta. Osanottajista miehiä oli 64 ja naisia 64. Tapahtumia oli neljä.


title: Etelä-Karjalan kansalaisopisto

text: Etelä-Karjalan kansalaisopisto on yksityinen säätiön ylläpitämä opisto, jonka toimialueena on nimestään huolimatta pelkästään Lappeenranta, Luumäki ja Taipalsaari. Opisto aloitti toimintansa 1.8.2005 alueella pitkään toimineiden Lappeenrannan Työväenopiston ja Saimaan Kansalaisopiston yhdistyttyä.


title: Etelä-Karjalan kansalaisopisto

text: Etelä-Karjalan kansalaisopisto on valtionavun alainen vapaan sivistystyön oppilaitos, joka tarjoaa opetusta muun muassa taito- ja taideaineissa, kielissä, liikunnassa, tietotekniikassa, musiikissa, filosofiassa ja yhteiskunnallisissa aineissa.


title: Etelä-Karjalan kansalaisopisto

text: Opistossa on noin 13 000 opiskelijaa. Opistolla on kolme päätoimista opettajaa taito- ja taideaineissa ja kielissä sekä noin 150 tuntiopettajaa. Eniten tarjotaan liikunnan, kielten ja kädentaitojen opetusta.


title: Glitter (albumi)

text: Glitter on Glitter-elokuvan soundtrack ja Mariah Careyn kahdeksas albumi. Se julkaistiin 11. syyskuuta 2001, hieman ennen elokuvan ensi-iltaa.


title: Glitter (albumi)

text: Albumi oli Billboardin sijalla yksi ensimmäisellä listaviikollaan ja pysytteli kärjessä kolmen viikon ajan. Billboard 200 -listalla se oli sijalla seitsemän.


title: Glitter (albumi)

text: Lokakuussa 2001 Glitterin vahvistettiin myyneen platinaa, tosin sitä oli myyty vain 636 000 kappaletta Yhdysvalloissa.


title: Mihail Koltsov

text: Mihail Jefimovitš Koltsov (, oikea sukunimi "Friedland", Фри́длянд; 12. kesäkuuta 1898 Kiova – 2. helmikuuta 1940 Moskova) oli neuvostoliittolainen lehtimies ja kirjailija.


title: Mihail Koltsov

text: Mihail Koltsov syntyi juutalaisen käsityöläisen perheeseen. Hän opiskeli Pietarin psykoneurologisessa instituutissa ja alkoi kirjoittaa lehtiin vuonna 1916. Hän osallistui helmikuun ja lokakuun vallankumouksiin ja liittyi bolševikkipuolueeseen vuonna 1918.


title: Mihail Koltsov

text: Vuodesta 1922 lähtien Koltsov työskenteli "Pravdan" kolumnistina. Hän oli perustamassa ja toimitti vuodesta 1923 "Ogonjok" -aikakauslehteä, työskenteli pilalehtien "Tšudak" (1928–1930) ja "Krokodil" (1934–1938) sekä Maksim Gorkin kanssa "Za rubežom" -lehden toimittajana (1932–1938). Vuosina 1936–1937 hän toimi kirjeenvaihtajana Espanjan sisällissodassa. Vuonna 1938 hänet valittiin Venäjän SFNT:n korkeimman neuvoston edustajaksi ja Neuvostoliiton tiedeakatemian kirjeenvaihtajajäseneksi.


title: Mihail Koltsov

text: Koltsov oli yksi aikansa merkittävimpiä neuvostoliittolaisia lehtimiehiä, joka kirjoitti uransa aikana noin 2000 artikkelia. Erityisesti hänet tunnetaan ajankohtaisista ja terävistä pakinoistaan, jotka vuosien 1928 ja 1936 välillä ilmestyivät kolmesti koottuina teoksina. Espanjan sisällissotaa käsittelee kokoelma "Ispanski dnevnik" (”Espanjan päiväkirja”, 1938).


title: Mihail Koltsov

text: Koltsov pidätettiin Stalinin vainojen aikana joulukuussa 1938. Hänet ammuttiin syytettynä vakoilusta ja osallisuudesta terroristijärjestön toimintaan. Koltsovin maine palautettiin vuonna 1954.


title: .my

text: .my on Malesian Internet-maatunnus, jota ylläpitää MYNIC ("Malaysia Network Information Centre") ja sponsoroi MIMOS Berhad. Rekisteröinti edellyttää malesialaisuutta. Tunnus otettiin käyttöön 1987.


title: Jukka Pekkala

text: Ari Jukka Pekkala (s. 24. maaliskuuta 1957) on suomalainen liikunta- ja urheilualan johtaja, joka nuorempana kilpaili yleisurheilussa.


title: Jukka Pekkala

text: Vuodesta 2001 alkaen Pekkala on työskennellyt Suomen Liikunta ja Urheilu SLU ry:n pääsihteerinä. Syyskuussa 2010 Pekkala aloitti Huippu-urheilun muutostyöryhmän vetäjänä. Työryhmän loppuraportti julkistettiin joulukuussa 2012.


title: Jukka Pekkala

text: Jukka Pekkalan päälaji aktiiviurheilijana oli seiväshyppy. Hänen ennätyksensä on vuonna 1981 hypätty 515 cm. Hänelle on myönnetty sotilasansiomitali vuonna 2007 ja opetus- ja kulttuuriministeriön ansioristi vuonna 2008.


title: .mz

text: .mz on Mosambikin Internet-maatunnus, jota ylläpitää Universidade Eduardo Mondlane. Rekisteröinnit tehdään tunnusten .ac.mz, .co.mz, .org.mz, .gov.mz ja .edu.mz alle. Tunnus otettiin käyttöön 1992. Rekisteröinti edellyttää toimivaa nimipalvelinta.


title: Jesus College (Oxford)

text: Jesus College on yksi Oxfordin yliopiston 38 collegesta. Se sai kuninkaallisen erioikeuden ja nimen "Jesus College in the University of Oxford of Queen Elizabeth's Foundation" 27. kesäkuuta 1571. Se on Oxfordin collegeista ainoa, joka perustettiin kuningatar Elisabet I:n aikana.


title: Jesus College (Oxford)

text: Jesus Collegella on läheiset suhteet Walesiin. Perustutkinto-opiskelijoista 15 % on walesilaisia. Hugh Aprice oli yksi collegen perustajista ja walesilaisen St David'sin katedraalin rahastonhoitaja. Walesin kansallispäivän eli Pyhän Davidin päivän vietto kuuluu collegen jokavuotisiin perinteisiin.


title: Visa Koiso-Kanttila

text: Visa Koiso-Kanttila (s. 14. tammikuuta 1970 Oulu) on suomalainen elokuvaohjaaja. Hän on valmistunut Turun taideakatemiasta 1996 ja opiskellut dokumenttielokuvan ohjausta The New School Universityssä ja Film Video Artissa New Yorkissa sekä Taideteollisessa korkeakoulussa. Hänen dokumenttinsa ovat voittaneet useita elokuvapalkintoja. Koiso-Kanttila on myös elokuvatuotantoyhteisö Elefantin jäsen. Hän ohjaa ja tuottaa elokuvansa yhteistyönä vaimonsa ja kollegansa Iiris Härmän kanssa.


title: Visa Koiso-Kanttila

text: Koiso-Kanttilan dokumenttielokuvat ovat olleet hyvin raadollisia, eikä hän päästä yleisöään helpolla. Hän on käsitellyt tuskaisia aiheita kuten naisvangit, lähiönuoret, kulttuurien kohtaamiseen liittyvät ongelmat ja aseistakieltäytyminen. Hän on tehnyt jopa henkilökohtaisen dokumenttielokuvan omasta isästään, jossa hän itse esiintyy. Näitä aiheita hän ei käsittele hymistellen ja niin että antaa kuvan puhua, vaan ennemminkin niin että katsojalle täräytetään aihe sellaisenaan sekä kerrottuna että kuvassa niin että mikään ei jää epäselväksi ja katsoessaan saa tuntea tuskaa siitä ettei pääse karkuun katsottavaa elokuvaa. Hänen käsittelytapansa on silti humaani ja hän on pienen ihmisen puolella, vaikka katsoja saakin tuntea jonkinlaista myötähäpeää tai häpeää katsojan omasta ajattelutavasta kun on halunnut sulkea Koiso-Kanttilan kertoman maailman pois liian tuskaisena, vaikeana ja raastavana.


title: Visa Koiso-Kanttila

text: Vuonna 2010 Koiso-Kanttila palkittiin elokuvastaan "Miehen kuva" Tasa-arvoasiain neuvottelukunnan Miehen työ -palkinnolla.


title: Cha Jong-hyok

text: Cha Jong-hyok (s. 25. syyskuuta 1985 Pjongjang, Pohjois-Korea) on pohjoiskorealainen jalkapalloilija. Pääosin puolustajana pelaava Cha edustaa Sveitsin pääsarjassa Wiliä.


title: Cha Jong-hyok

text: Cha on pelannut Pohjois-Korean maajoukkueessa vuodesta 2005 alkaen. Hän pelasi muun muassa Pohjois-Korean joukkueen kapteenina vuoden 2008 kesäolympialaisten karsinnoissa, jonne maa ei kuitenkaan päässyt. Sittemmin Cha valittiin Pohjois-Korean joukkueeseen vuoden 2010 MM-kisoihin.


title: Eduard Hil

text: Eduard Anatoljevitš Hil (, s. 4. syyskuuta 1934 Smolensk, Neuvostoliitto − 4. kesäkuuta 2012 Pietari, Venäjä) oli venäläinen laulaja (baritoni), joka on saanut Venäjän kansantaiteilijan arvonimen. Hän oli erittäin suosittu Neuvostoliitossa 1960- ja 1970-luvuilla, ja esiintyi yli 80 eri maassa. Hänen esittämästään, vuonna 1976 televisiolle taltioidusta sanattomasta rallatuksesta ”Ja otšen rad, ved ja, nakonets, vozvraštšajus domoi” (”olen niin onnellinen, sillä olenhan vihdoin palaamassa kotiin”) tuli vuonna 2010 YouTube-hitti, jonka seurauksena Hil sai lempinimen ”Mr. Trololo”. Kappaleeseen kuului alun perin sanat ja se oli kuvaus cowboysta matkalla preerialta kotiinsa, mutta neuvostosensuurin takia sanat piti poistaa.


title: Eduard Hil

text: Hil suoritti tutkintonsa Pietarin konservatoriossa. Vuonna 1965 hän ylsi Sopotin kansainvälisessä laulukilpailussa toiselle sijalle. Arvostetuin oli kuitenkin hänelle vuonna 1974 myönnetty Venäjän kansantaiteilijan palkinto.


title: Eduard Hil

text: Huhtikuussa 2012 Hil sai aivoinfarktin ja joutui sairaalaan. Hän oli koomassa ja sai pysyviä aivovaurioita. Hän menehtyi 4. kesäkuuta 2012.


title: The Last Guardian

text: The Last Guardian (, suorasti käännettynä ”Trico, ihmisiä syövä kotka”) on genDESIGNin kehittämä toimintaseikkailupeli, jonka Sony Computer Entertainment julkaisi PlayStation 4:lle joulukuussa 2016. Se on epäsuora jatko-osa peleille "Ico" ja "Shadow of the Colossus".


title: The Last Guardian

text: Pelin on suunnittelut ja ohjannut japanilainen Fumito Ueda. Hänet tunnetaan tavastaan luoda tyyliteltyjä, temaattisia sekä pelattavuudeltaan omaperäisiä pelejä.


title: The Last Guardian

text: Pelin kehitys aloitettiin vuonna 2007. Ensimmäiset konseptivideot "The Last Guardianista" julkaistiin toukokuussa 2009, mutta peli esiteltiin viikkoja myöhemmin myös E3-messuilla. Vuoden 2015 E3-messuilla peli esiteltiin uudelleen ja sen ilmoitettiin ilmestyvän vuonna 2016. "The Last Guardian" julkaistiin lopulta 7. joulukuuta 2016 PlayStation 4:lle. Peliä kehitettiin noin yhdeksän vuotta, mikä tekee siitä yhden pisimpään kehitetyistä videopeleistä.


title: The Last Guardian

text: Peliä kehitti alun perin Team ICO, ja peli oli tarkoitus julkaista PlayStation 3:lle.


title: The Last Guardian

text: "The Last Guardianissa" pelaaja ohjaa nuorta poikaa ja Trico-nimistä otusta, jotka yrittävät yhdessä paeta linnasta. Pelaaminen vaatii ongelmien ratkaisua ja tasohyppelyä. Myös Tricon tunteiden tulkinta on tärkeää, sillä Trico auttaa liikkumisessa sekä vartijoiden päihittämisessä.


title: The Last Guardian

text: Kotikylästään napattu nuori poika herää haavoittuneen Trico-nimisen otuksen kanssa valtavassa linnassa olevasta luolasta. Trico on iso tynnyreitä syövä koiramainen eläin, jolla on siivet. Vaikka Trico vaikuttaa aggressiiviselta, poika vapauttaa sen kahleista ja parantaa sen haavat. Poika ja Trico ystävystyvät ja yrittävät paeta yhdessä linnasta. Trico on itsepäinen, eikä varsinkaan alussa tottele poikaa. Rakennuksessa on myös vartijoita, jotka yrittävät estää pojan paon.


title: The Last Guardian

text: "The Last Guardian" sai pääosin hyvän vastaanoton. Sitä kehuttiin hyvistä graafiikoista ja Tricon samaistuttavuudesta. Peliä moitittiin huonoista kontrolleista ja outoihin suuntiin osoittavasta kamerasta.


title: The Last Guardian

text: Respawn.fin arvostelija Kristian Eloluoto kuvaili peliä graafisesti näyttäväksi ja tarinallisesti todella hyväksi. GameSpot arvostelija Peter Brown kehui peliä hyvästä graafikasta ja sen tarjoamista lämpimistä hetkistä. Hän kuitenkin kritisoi peliä ajoittaisesta hidastelusta. V2.fin arvostelija Kati Alha kehui peliä hyvästä tunnelmasta ja Tricon luomisesta todella elävän oloiseksi. Hän moitti peliä huonoista kontrolleista ja toisinaan oudoista kamerakulmista. Tiltin arvostelija Markus Mesiä suhtautui peliin negatiivisesti. Hän moitti pelin kameraa, tasoloikan toimivuutta, hahmoja ja vanhentuneen näköistä ulkoasua. Kokonaisuutena hän kuvaili peliä kaameaksi, mutta kehui sen musiikkia. Dome.fin arvostelija Juho Anttila kuvasi pelin ääniä tyylikkäästi hoidetuiksi ja kehui Tricon hyvää animointia. Hän moitti peliä huonoista kontroilleista ja töksähtelevyydestä.


title: Työsuojelutoimikunta

text: Työsuojelutoimikunta valitaan yritykseen, jossa työskentelee säännöllisesti vähintään 20 työntekijää. Työsuojelutoimikuntaan kuuluu vähintään 4 henkilöä: työnantajan edustaja, toimihenkilöiden edustaja ja kaksi työntekijöiden edustajaa. Toinen työntekijöiden edustajista on työsuojeluvaltuutettu.


title: Työsuojelutoimikunta

text: Työsuojelutoimikunta toimii johdon, toimihenkilöiden ja työntekijöiden yhteistyöelimenä, joka tarkkailee työolojen tilaa ja kehitystä ja edistää niitä. Toimikunnan tehtäviin kuuluu myös työsuojelun toimintaohjelman laadinta, valvoa työterveyshuoltoa sekä työsuojelukoulutusta ja perehdytystä.


title: Työsuojelutoimikunta

text: Työnantajan on ilmoitettava työsuojeluhenkilörekisteriin työsuojelupäällikön, työsuojeluvaltuutetun ja varavaltuutetun, työsuojelutoimikunnan tai vastaavan elimen jäsenten sekä työsuojeluasiamiesten tiedot.


title: Swarm!

text: Swarm! on Torture Killerin toinen studioalbumi, joka julkaistiin 21. helmikuuta 2006. Albumilla laulaa Cannibal Corpsen entinen laulaja Chris Barnes, joka jätti Torture Killerin sopuisissa merkeissä 2008.


title: Eileen Abad

text: Eylin Antonieta Pérez Arguinzones (s. 15. marraskuuta 1973 Caracas, Venezuela) on venezuelalainen näyttelijä, jonka tuorein rooli on Isabella sarjassa Los misterios del amor.


title: Eileen Abad

text: Eylin Antonieta on ottanut käyttöön kutsumanimensä "Eileen", sukunimi "Abad", taas saattaa olla lyhenne hänen äitinsä tyttönimestä: Arguinzones.


title: Alejandro Falla

text: Alejandro Falla (s. 14. marraskuuta 1983 Cali) on kolumbialainen tennispelaaja. Hän siirtyi ammattilaiseksi vuonna 2000. Parhaimmillaan hän on ollut ATP-listan sijalla 50 toukokuussa 2012.


title: Alejandro Falla

text: Falla pääsi finaaliin vuoden 2006 toisessa turnauksessaan Mexico City Challenger -turnauksessa. Huhtikuussa hän voitti Bogotán haastajaturnauksen. Ranskan avoimissa hän pääsi toiselle kierrokselle voitettuaan Justin Gimelstobin, kunnes hävisi Roger Federerille turnauksen toisella kierroksella. Muutama viikko myöhemmin Wimbledonissa hän voitti Nikolai Davydenkon neljän erän ottelussa. Toisella kierroksella hän hävisi Philipp Kohlschreiberille myös neljän erän ottelussa. Yhdysvaltain avoimissa hän pääsi toiselle kierrokselle voitettuaan Juan Martín del Potron. Toisella kierroksella tuli tappio Dmitri Tursunovia vastaan.


title: Alejandro Falla

text: Vuonna 2010 Wimbledonissa Falla oli tekemässä jättiyllätystä avauskierroksella ykköseksi sijoitettua Roger Federeriä vastaan. Falla voitti kaksi ensimmäistä erää ja syötti ottelun voitosta neljännessä erässä tilanteessa 5–4, mutta ei pystynyt hyödyntämään ottelussa lukuisia ottelupallojaan, ja voiton vei lopulta viiden erän kamppailussa Federer luvuin 7–5, 6–4, 4–6, 6–7(1), 0–6.


title: Alejandro Falla

text: Vuoden 2011 Ranskan avoimissa Falla selviytyi ensimmäisen kerran Grand Slam -turnauksessa neljännelle kierrokselle. Neljännen kierroksen ottelussa hän hävisi viisieräisen ottelun Juan Ignacio Chelaa vastaan.


title: Charmbracelet

text: Charmbracelet on Mariah Careyn yhdeksäs studioalbumi. Albumi julkaistiin 3. joulukuuta 2002, ja sen julkaisi Island Records. Carey teki tälläkin kertaa yhteistyötä lukuisten artistien kanssa, muun muassa Jay-Z:n ja Kelly Pricen kanssa. "Charmbracelet", kuten "Glitter", ei kerännyt erityisen hyviä arvosteluja, esimerkiksi Allmusic ja Rolling Stone antoivat albumille vain kaksi tähteä viidestä.


title: Charmbracelet

text: Virgin Records oli purkanut Careyn levytyssopimuksen ja perunut 80 miljoonan dollarin sopimuksen, jota yritys oli tarjonut Careylle, kun Careyn kaksi edellistä albumia ja "Glitter"-elokuva eivät myyneet odotusten mukaisesti ja pettymysten jälkeen Careyn julkinen kuva oli romahtanut. Carey oli joitakin kuukausia ilman levy-yhtiötä, kunnes hän solmi levytyssopimuksen Island Recordsin kanssa.


title: Charmbracelet

text: Albumi oli ensimmäisellä listaviikollaan Billboard 200 -listan sijalla kolme, ja sitä myytiin ensimmäisen viikon aikana yli 241 000 kappaletta. "Charmbracelet" pysytteli kahdenkymmenen parhaan joukossa vain kolme viikkoa ja listalla kaiken kaikkiaan kaksikymmentäkolme viikkoa.


title: Charmbracelet

text: Ensimmäinen "Charmbracelet"-albumilta julkaistu single oli "Through the Rain", mutta koska kappale ei menestynyt kovin hyvin, levy-yhtiö valitsi nopeasti uuden julkaistavan singlen, "The One". Laulua ei kuitenkaan soitettu radiossa merkittävästi, joten viime hetkellä toiseksi singleksi päätettiin valita "Boy (I Need You)".


title: Charmbracelet

text: Välttävistä myyntiluvuista johtuen Carey päätti tehdä kiertueen, mistä tuli Careyn siihen astisen uran suurin. -kiertue kesti yli kahdeksan kuukautta ja se koostui yli kuudestakymmenestä esiintymisestä monessa eri maassa. Massiivisesta kiertueesta huolimatta albumin myyntiluvut putosivat.


title: Charmbracelet

text: "Charmbracelet"-albumia myytiin Yhdysvalloissa 1,2 miljoonaa kappaletta, eli platinaan oikeuttavan määrän.


title: Donkey Kong Country Returns

text: Donkey Kong Country Returns (myös "Donkey Kong Country 4") on Nintendon julkaisema, Wiille suunnattu 2D- tasohyppelypeli, jonka pääosissa nähdään Donkey Kong, Nintendon toinen maskotti. Pelistä paljastettiin traileri Nintendon E3-lehdistötilaisuudessa kesäkuussa 2010. Peliä kehitti Metroid Prime-peleistä tuttu Retro Studios. Peli on jatkoa 90-luvun puolivälissä SNES:lle julkaistulle Donkey Kong Country-sarjalle. Kyseinen peli on sarjan neljäs osa. Pelin tarkoitus on elvyttää Donkey Kong takaisin klassiseen tyyliinsä. Peli julkaistiin Amerikassa 21 marraskuuta, 2 joulukuuta Australiassa ja päivää myöhemmin Euroopassa. Pelistä tehtiin vuonna 2013 uusintaversio Nintendo 3DS:lle nimellä Donkey Kong Country Returns 3D, joka käyttää hyödykseen käsikonsolin 3D-toimintoa.


title: Donkey Kong Country Returns

text: Pahan tiki-joukon kontrolloimat Donkey Kong saaren eläimet ovat varastaneet DK:n banaanikätkön ja vieneet ne tikien valtakuntaan, mikä sijaitsee saaren tulivuoressa. Donkey Kongin on kaverinsa Diddy Kongin avulla kamppailtava näitä olentoja vastaan ja saatava varastetut banaanit takaisin.


title: Donkey Kong Country Returns

text:
Peli muistuttaa vanhoja Country-pelejä; hahmon tarkoituksena on edetä 2D-kentät loppuun samalla keräten banaaneja, joita sata keräämällä saa lisäelämän ja välttäen kentissä olevia esteitä sekä vihollisia. Kentän maalina odottaa tynnyri, johon osumalla hahmo voi saada jonkin palkkion. Jokaisen maailman lopussa kohdataan loppuvastus, jonka jälkeen päästään uuteen maailmaan. Pelin hahmot, grafiikat ja maisemat on toteutettu New Super Mario Bros.-in tyyliin - 3D-muodossa. Hahmoa ohjataan käyttämällä Wii Remotea ja Nunchuk-lisäohjainta tai Wii Remotea sivuttain NES-ohjaimen tapaan.
Peli on sarjansa ensimmäinen, jossa on co-op- moninpelitila eli kumpikin pelaaja ohjaa hahmoa (1. pelaaja Donkey Kongia ja 2. pelaaja Diddy Kongia) samanaikaisesti. Peliä voi pelata myös yksinkin, mutta Diddyllä ei voi pelata vaan hän on koko ajan kiinni DK:n selässä eräänlaisena "power up- esineenä". Kahden pelaajan pelissä Diddy voi myös hypätä DK:n selkään olemalla tämän lähellä ja painamalla B- näppäintä ja voi hypätä pois milloin tahansa. Näin huonommat pelaajat voivat päästä vaikeampien alueiden ohi.
Pelissä Donkeyllä ja Diddyllä Ground Pound-kyky (Donkey Kong Countryssä vain Donkey Kong omasi Ground Pound-liikkeen) joka tehdään ravistelemalla Wii Remotea ja/tai Nunchuck-ohjainta. Liikkeen voi tehdä myös ravistelemalla pelkkää sivuttain olevaa Wii Remotea, mutta Retro Studios kehottaa Wii Remote + Nunchuck- menetelmää jolloin se olisi realistisempaa. Ground Poundin avulla hahmot voivat tyrmätä vihollisia hetkeksi, löytää salaisia esineitä, rikkoa kohteita ja muuta vastaavaa. Peli tulee hyödyntämään myös muita ravistusmenetelmiä.


title: .na

text: .na on Namibian Internet-maatunnus, jonka rekisteröinnistä vastaa Omadhina Internet Services (cc) ja sponsoroinnista Namibian Network Information Centre (cc) (NA-NiC). Rekisteröintirajoituksia ei ole. Tunnus otettiin käyttöön 1991.


title: Bukovinankoira

text: Bukovinankoira ("Ciobănesc Românesc de Bucovina") on romanialainen koirarotu. Se on voimakas maalaiskoira, joka oli monien vuosisatojen ajan Karpaattien romanialaisten paimenten paras kumppani. Alkuperäinen käyttötarkoitus oli vartioida ja suojella karjaa pedoilta (villieläimiltä tai varkailta). Kaupungeissa asuvat ihmiset ovat alkaneet arvostaa bukovinanpaimenkoiraa ja he pitävät sitä vahtikoirina tai pelkästään lemmikkeinä koska se on tasapainoinen ja lasten kanssa erittäin kiltti.


title: Bukovinankoira

text: Romanialaisia laumanvartijoita on kolmea eri rotua: romanianpaimenkoira, karpaattienkoira ja bukovinankoira. Koska laumanvartijan käyttötarkoitus eroaa tyypillisestä lampaita paimentavasta koirasta, suomenkielisestä nimestä puuttuu kahden jälkimmäisen kohdalla sana "paimen", vaikka sekä romanialaisessa että englantilaisessa nimessä se esiintyykin ("ciobănesc" = "paimenkoira"). Tämä rodun alkuperäistä tehtävää selkeyttävä käytäntö vaikutti myös mm. siihen, miksi kaukasianpaimenkoirasta tuli kaukasiankoira, keskiaasianpaimenkoirasta keskiaasiankoira ja anatolianpaimenkoirasta anatoliankoira. Nykyisin FCI 2 -ryhmän laumanvartijoista ainoastaan karstinpaimenkoiran nimessä esiintyy sana "paimen".


title: Bukovinankoira

text: Bukovinankoiran pää on massiivinen, hieman kohotettu mutta suhteessa takalinjaan. Kallo on kohtalaisen leveä. Otsapenger on hieman erottuva. Kirsu on musta, hyvin kehittynyt ja leveä. Kuono on katkaistun kartion muotoinen, saman pituinen kuin kallo, hyvin kehittynyt. Se kapenee progressiivisesti kohti kuononpäätä, muttei ole koskaan suippokärkinen. Huulet ovat tiiviit, hyvin soveltuvat ja niissä on vahva pigmentti. Tällä rodulla tulee olla vahvat leuat, joissa on terveet valkoiset hampaat ja leikkaava purenta. Tasapurenta hyväksytään. Posket eivät ole esiintyöntyvät. Silmät ovat pienet verrattuna kallon mittasuhteisiin, mantelinmuotoiset ja viistot, pähkinän väriset tai hieman vaaleammat, mutteivät koskaan keltaiset. Luomissa on hyvä pigmentti. Korvat ovat korkealle kiinnittyneet, v:n muotoiset, riippuvat ja hyvin lähellä poskia ja niissä on pyöreät kärjet.


title: Bukovinankoira

text: Niska on kohtalaisen pitkä, tanakka ja voimakas, eikä siinä ole riippuvaa kaulanahkaa. Lihaksikas runko on massiivinen ja siinä on kestävä selkä. Rintakehä on leveä ja pitkä ulottuen kyynärien tasolle ja siinä on hyvin kaareutuneet kylkiluut. Rentoutuessaan koiralla on taipumus kantaa häntää alhaalla siten että se ulottuu kintereiden tasolle tai jopa vielä matalammalle. Koiran ollessa valppaana ja kiinnittäessään huomiota johonkin häntä kohoaa. Siinä tapauksessa se voi nousta yli selän tason sirpin muotoisena. Iho on tiivistä ja tummanharmaata.


title: Bukovinankoira

text: Karvapeite on lyhyttä päässä ja eturaajoissa. Rungossa karva on runsasta, suoraa, tuuheampaa ja kovempaa, 6–9 cm pitkää. Toinen kerros on lyhyempää ja tuuheaa ja se on väriltään vaaleampi. Niskassa karva on pidempää ja muodostaa kauluksen. Raajojen takaosissa karva muodostaa keskipituisia hapsuja. Häntä on tuuhea ja sitä peittää pidempi ja paksumpi karva. Pohjavärin tulee olla valkoinen jossa on selvästi erottuvia hiekan-tummanharmaan värisiä, mustia tai juovikkaita läikkiä. Raajoissa voi olla hieman mustia tai muunvärisiä pilkkuja. Täysin valkoiset tai mustat yksilöt hyväksytään, mutta kasvattajat ja näyttelyharrastajat eivät suosi niitä.


title: Bukovinankoira

text: Bukovinankoira jalostettiin lammas- ja karjalaumojen suojeluun. Se on erinomainen vahtikoira. Tämä rotu on tasapainoinen, tyyni, erittäin omistautunut ja rakastaa lapsia. Se ei luota vieraisiin. Erinomaisena laumojen vahtikoirana se on rohkea ja hyvin taistelunhaluinen petoja kohdatessaan. Sillä on voimakas haukku. Jos tunkeilijat tai eläimet tulevat lähelle sen reviiriä, se varoittaa asiasta syvällä, läpitunkevalla haukulla. Öisin se partioi omaisuuden tai karjan lähettyvillä. Aikuinen bukovinankoira tarvitsee paljon tilaa ja suuren takapihan juostakseen ympäriinsä.


title: Bukovinankoira

text: Bukovinankoira on Karpaattien vuoriston alkuperäisrotu, kotoisin Koillis-Romanian Bukovinasta. Tällä alueella sitä käytetään yhä karjan ja omaisuuden vahtina, suurella menestyksellä. Koira tunnetaan myös nimillä "dulau" (paimenen koira) ja "capau".


title: Bukovinankoira

text: Ensimmäinen rotumääritelmä kirjoitettiin vuonna 1982 ja Romanian Kennelliitto "Asociatia Chinologica Romana" päivitti sitä vuonna 2001. Nykyinen rotumääritelmä, joka luotiin 29. maaliskuuta 2002, kirjoitettiin ja päivitettiin FCI:n vuonna 1987 Jerusalemissa pitämän kokouksen mallin mukaiseksi.


title: Bukovinankoira

text: FCI hyväksyi bukovinankoiran vuonna 2009, jolloin siitä tuli kolmas kansainvälisesti virallinen romanialainen koirarotu. FCI kuitenkin määritti sen kotimaaksi Romanian lisäksi myös Serbian, mistä johtuu virallinen FCI-nimitys "kaakkoiseuroopanpaimenkoira".


title: Bukovinankoira

text: Rotua ei olla rekisteröity Suomessa, mutta siitä huolimatta Suomen Seurakoirayhdistys on virallisesti sitä edustava yhdistys Suomessa.


title: New Orleans Rhythm Kings

text: New Orleans Rhythm Kings oli yhdysvaltalainen jazzyhtye New Orleansista. Yhtye aloitti vuonna 1922 nimellä Friar’s Society Orchestra Chicagon Friar’s Club -yökerhon orkesterina ja muutti nimensä New Orleans Rhythm Kingsiksi vuonna 1923 menetettyään paikan yökerhossa. Yhtye soitti yhdessä vuoteen 1925 asti ja hajosi kornetisti Paul Maresin luovuttua muusikon urasta. Pasunisti George Brunies järjesti vuosina 1934 ja 1935 kaksi nauhoitussessiota samannimisellä yhtyeellä, mutta nauhoituksissa ei ollut Bruniesin lisäksi mukana muita alkuperäisjäseniä. Yhtyeen tunnetuiksi tekemiä jazzstandardeja ovat ”Farewell Blues”, ”Panama”, ”That’s a Plenty”, ”Tin Roof Blues” ja ”Bugle Call Rag”.


title: Nappimalli

text:
Nappimalli on Stuart Kauffmanin ajatus siitä, miten yksinkertaisesta systeemistä tulee mutkikas. Kaufman havainnollistaa ajatustaan laittialle sirotelluilla napeilla. Nappimallissa lattialla hujan hajan olevien nappien yhdistely toisiinsa langoilla johtaa äkkiä
mutkikkaan nappirakenteen syntyyn. Oletetaan, että lattialle heitetään vaikkapa 10000 nappia. Yhdistetään kaksi mielivaltaisesti valittua nappia langoilla. Näin on saatu yksinkertainen "systeemi", nappipari. Kun nappipareja yhdistellään edelleen, alkaa nappeihin ilmestyä lankoja, ja tässä mallissa voi yhdistellä vapaasti jo niihinkin nappeihin, joihin on vedetty langat. Näin alkaa syntyä "mutkikkaampia systeemejä", joissa on "monia osia" eli monia nappeja eri langoin toisiinsa yhdistellyin. Koko nappikokonaisuuden mutkikkuutta mitataan nyt suurimman toisissan yhdistetyn nappiryhmän koolla. Alussa suurimman nappiryhmän koko näyttää kasvavan hitaasti, mutta kun noin puolet napeista on yhdistelty toisiinsa nappipareja yhdistävillä langoilla, suurimman nappiryhmän koko alkaa kasvaa räjähdysmäisesti. Teoreettisesti nappisysteemin kompleksisuus, mutkikkuus kasvaa ja systeemi siirtyy äkkiä nappipareja lisättäessä tilasta, faasista toiseen. Ensimmäinen tila oli yksinkertainen, toinen mutkikas. Ensimmäisessä tilassa oli pieniä nappiryhmiä, toisessa yksi suuri nappiryhmä. Kun puolenvälin paikkeilla suhteellisen harvoja nappipareja on yhdistelty, räjähdysmäinen suurimman nappiryhmän kasvu hidastuu ollen pian taas yhtä hidasta kuin alussa.
Kauffman käyttää mallia itseorganisoituvien järjestelmien vertauskuvana.


title: Anthony Berkeley Cox

text: Anthony Berkeley Cox (1893–1971) oli englantilainen rikoskirjailija. Hän kirjoitti usealla salanimellä, joita olivat muun muassa Francis Iles, Anthony Berkeley ja A. Monmouth Platts. Berkeley irtautui salapoliisiromaanin tavanomaisista säännöistä ja loi oman menetelmänsä jännityksen luomiseksi.


title: The Emancipation of Mimi

text: The Emancipation of Mimi on Mariah Careyn kymmenes studioalbumi, ja se julkaistiin 4. huhtikuuta 2005. Albumi keskittyy muutamiin R&B:n sukuisiin musiikkityyleihin, ja sen tyyli vaihtelee 1970-luvun retrosoulista quiet stormiin, gospeliin ja niin edelleen. "The Emancipation of Mimi" keräsi kriitikoilta melko positiivisia arvosteluja, esimerkiksi "Blender"-lehti antoi sille neljä tähteä viidestä ja "USA Today" kolme ja puoli neljästä. "The Guardian" -lehden Caroline Sullivan sanoi, että "The Emancipation of Mimin" laulut olivat Mariah Careyn ensimmäiset laulut, joita hän voisi kuunnella uudelleen ilmaiseksi.


title: The Emancipation of Mimi

text: "The Emancipation of Mimi" voitti vuonna 2006 "Tämän hetken paras R&B-albumi" Grammy-palkinnon. Albumi nousi myös suoraan Billboard 200 -listan kärkeen ensimmäisellä listaviikollaan, ja siitä tuli vuoden 2005 myydyin albumi Yhdysvalloissa, kun sitä myytiin yli 5 900 000 kappaletta. "The Emancipation of Mimi" olikin Careyn myydyin albumi Yhdysvalloissa sitten "Daydream"-albumin.


title: The Emancipation of Mimi

text: Albumin kappaleita alettiin työstää jo Careyn Charmbracelet World Tour -kiertueen aikana vuoden 2004 alussa. Koska hänen entinen ohjaajansa Lyor Cohen oli siirtynyt Island Recordsilta Warner Bros. Records -levy-yhtiöön, L. A. Reid korvasi tämän.


title: Alex Tobin

text: Tobin pelasi koko seurajoukkueuransa Australiassa. Suurimman osan ajasta hän edusti Adelaide Cityä puolustajana.


title: Alex Tobin

text: Vuonna 2008 Australian ammattijalkapalloilijoiden yhdistys perusti Alex Tobin -mitalin, joka myönnetään vuosittain pelaajalle, tai entiselle pelaajalle, jolla on samoja ominaisuuksia Tobinin kanssa, kuten johtajuus, sitoutuminen ja omistautuminen jalkapallolle. Kaksi ensimmäistä voittajaa ovat olleet Joe Marston ja Johnny Warren.


title: Inge

text: Inge on germaaninen etunimi. Monissa maissa sitä käytetään etupäässä miehen nimenä, mutta Tanskassa se on naisen nimi. Inge on lyhentymä germaanisista Ing-alkuisista nimistä, joita ovat esimerkiksi Ingemar, Ingvar ja Ingemund ja joiden alkuosana on germaanisen jumalan nimi Ing. Nimi on ollut muun muassa kahdella Ruotsin ja kahdella Norjan keskiaikaisella kuninkaalla.


title: Inge

text: Suomessa nimi Inge on 1900-luvn alusta vuoden 2009 loppuun mennessä annettu Väestörekisterikeskuksen tietojen mukaan 334 naiselle ja hieman alle 130 miehelle. Nimeä ei ole suomenkielisessä kalenterissa, mutta suomenruotsalaisen kalenterin mukaan Ingen nimipäivä on 21. kesäkuuta.


title: Adirondackinseisoja

text: Adirondackinseisoja on amerikkalainen koirarotu, joka jalostettiin lintukoiraksi Koillis-Yhdysvalloissa 1800-luvun lopulla. Sitä käytetään lähinnä ylänköjen riistan metsästykseen.


title: Adirondackinseisoja

text: Adirondackinseisoja on keskikokoinen ja lihaksikas koira, jolla on kapeammat liikkeet kuin englantilaisella vastineellaan pointterilla. Sen raajat luovat kapeamman asennon, kuin useimmilla seisojilla ja se on yleensä vähemmän ketterä, kuin muut lintukoirat. Korvat ovat lyhyemmät, kuin pointterilla ja portugalinseisojalla. Häntä on karvapeitteeltään tiiviimpi, eikä suora kuten pointterin häntä. Noin 3/4 hännän pituudesta on kierteellä.


title: Adirondackinseisoja

text: Karvapeite on lyhyttä ja karheaa. Tiheämpi karva on kaikkein selvin tuntomerkki, jolla erottaa koira pointterista, sillä adirondackinseisoja jalostettiin erityisesti Koillis-Yhdysvaltain ja Kanadan kylmempien ilmastojen seisovaksi riistakoiraksi. Pohjaväri on aina valkoinen ja karvapeitteen toiseksi väriksi hyväksytään musta, tummanruskea tai vaaleanruskea. Turkin peitevärin täplitystä esiintyy koko rungon alueella, mutta aivan erityisesti raajojen yläpuolella.


title: Adirondackinseisoja

text: Kuten suurin osa lintukoirista, adirondackinseisoja on luonteeltaan tasainen ja miellyttävä kotikoirana. Vaikka se jalostettiin alun perin ulkoilmaelämään, se sopeutuu kotikoiraksi ja sietää pieniä lapsia.


title: Adirondackinseisoja

text: Adirondackinseisoja on valpas, älykäs ja tarkkavainuinen. Se suojelee omistajaansa ja tämän omaisuutta, joten sosiaalistaminen nuorella iällä on oleellista, jos siitä aiotaan lemmikkiä.


title: Adirondackinseisoja

text: Adirondackinseisoja jalostettiin alun perin Mainen osissa ja New Yorkin Adirondackvuorilla 1880-luvun lopulla pointterin pidempikarvaiseksi vastineeksi. Rodun toinen nimi "kanadanseisoja" on virheellinen: rotua ei jalostettu Kanadassa, vaikka moni uskoo nimen olevan peräisin siitä, että rodun varhaisimmat kasvattajat käyttivät jalostukseen pointterin ja portugalinseisojan lisäksi myös labradorinnoutajaa. Rotu kuoli lähes sukupuuttoon 1930-luvulla, kunnes sen elvytti muutama connecticutilainen kasvattaja. Nykyisin adirondackinseisoja kuuluu yksilömäärältään pienimpiin rotuihin: sen kotimaassa Yhdysvalloissa on jäljellä vain 114 yksilöä.


title: Adirondackinseisoja

text: American Kennel Club on kieltäytynyt rekisteröimästä adirondackinseisojaa vuodesta 1937 lähtien, lähinnä siksi, että alkuvaiheen kasvattajat myönsivät risteyttäneensä koiriaan labradorinnoutajan kanssa ja pitäneensä sukutaulurekistereitä huonosti yllä. Canadian Pointer Club of America vakuuttaa, että rotua jalostetaan nyt puhtaana ja tosissaan, minkä vuoksi se ansaitsisi Amerikan Kennelklubin virallisen hyväksynnän. Huolimatta yrityksistä saada rodulle AKC:n virallinen tunnustus ja esitellä se suurelle yleisölle se on edelleen tuntematon ja pienilukuinen rotu, jolla on alle neljä kennelklubia Yhdysvalloissa.


title: Adirondackinseisoja

text: Vaikka suuri osa adirondackinseisojista on terveitä, ne voivat kärsiä tietyistä ongelmista, kuten lonkkaniveldysplasia, "kirsikkasilmät", epilepsia, allergiat ja patellaluksaatio. Kuten monet luppakorvaiset rodut, adirondackinseisoja voi olla taipuvainen korvatulehdukseen.


title: Ingemar

text: Ingemar on germaaninen miehen etunimi, josta on käytössä myös lyhempi muoto Ingmar. Nimen alkuosana on germaanisen jumalan nimi Ing, loppuosa merkitsee suojelijaa tai vartijaa..


title: Ingemar

text: Suomessa nimi Ingemar on 1900-luvun alusta kesäkuuhun 2016 mennessä annettu Väestörekisterikeskuksen tietojen mukaan 822 miehelle ja muutamalle naiselle. Nimi Ingmar on annettu 2312 henkilölle, jotka kaikki ovat miehiä. Suomenruotsalaisen kalenterin mukaan Ingemarin ja Ingmarin sekä myös Ingen nimipäivä on 21. kesäkuuta.


title: E=MC²

text: E=MC² (Emancipation=Mariah Carey²) on yhdysvaltalaisen laulajan Mariah Careyn yhdestoista studioalbumi. Albumi julkaistiin Yhdysvalloissa 15. huhtikuuta 2008, ja se oli heti ensimmäisellä listaviikollaan Billboard 200 -listan sijalla yksi, kun sitä myytiin ensimmäisen viikon aikana peräti 436 000 kappaletta. Ensimmäinen albumilta julkaistu single oli "Touch My Body", joka nousi Billboard Hot 100 -listan kärkeen. "E=MC²" menestyi hyvin, sillä sitä myytiin 2,5 miljoonaa kappaletta maailmanlaajuisesti.


title: E=MC²

text: Carey kertoi kirjoittaneensa lauluja edellisen kiertueensa The Adventures of Mimin aikana vuonna 2006. Hän äänitti niitä Tribecalla ja Anguillalla, missä hän vuokrasi saaren suurimman huvilan, jossa oli äänitysstudio. Loppuvuodesta 2007 Carey kertoi yrittävänsä valita uudelle albumilleen päätyvät laulut kahdestakymmenestäkahdesta vaihtoehdosta.


title: E=MC²

text: Albumi koostuu monista eri musiikkityyleistä, kuten soulista, R&B:stä, hip hopista, sekä gospelista ja reggaesta. Eräässä haastattelussa Carey sanoi, että jos edellinen albumi oli päivällinen, "E=MC²"-albumi olisi jälkiruoka.


title: E=MC²

text: "E=MC²" sai pääasiassa positiivisen vastaanoton. Esimerkiksi "Blender" antoi albumille neljä tähteä viidestä, samoin "The Guardian", kun taas jotkut kriitikot väittivät "E=MC²"-albumin yrittävän kopioida Careyn edellistä albumia, "The Emancipation Of Mimiä". He myös huomauttivat, ettei Carey käyttänyt albumilla viittä oktaavia kattavaa ääntään hyödyksi, mikä oli "Los Angeles Timesin" mukaan albumin huomiota herättävin piirre. Lehti luonnehti albumin olevan myös lähes "The Emancipation Of Mimi" -albumin klooni.


title: Pedro Costa

text: Pedro Costa (s. 3. tammikuuta 1959 Lissabon) on portugalilainen elokuvaohjaaja. Hän on opiskellut elokuvaa Lissabonin yliopistossa (Escola Superior de Teatro e Cinema) ja ohjasi ensimmäisen elokuvansa vuonna 1989. Hän on tullut tunnetuksi marginaalisten ihmisten kuvaajana kehittäen dokumenttielokuvaa muistuttavan esteettisen tyylinsä Lissabonin slummin vaikeissa elin- ja kuvausolosuhteissa. Siellä hän on kuvannut tunnetuimmat elokuvansa, niin sanotun Fontainhas-trilogian (elokuvat Ossos, Luut, No Quarto da Vanda, Vandan huoneessa ja Juventude em Marcha, Mahtava nuoruus, 1997–2006).


title: Pedro Costa

text: Ohjaaja sanoo inhoavansa elokuvabisnestä ja on pyrkinyt demokratisoimaan elokuvantekemisen. Hänen "studionaan" toimii Lissabonin Fontainhasin slummi, kaikki elokuvantekijät - kameran edessä ja takana - jakavat tasan elokuvan mahdolliset tulot, käsikirjoitukset laaditaan yhdessä näyttelijöiden kanssa ja vieraannuttavan raskas perinteinen elokuvavälineistö on vaihtunut digikameraan ja luonnonvaloon.


title: Pedro Costa

text: Costa on palkittu Ranskan kulttuuripalkinnolla (Foreign Cineaste of the Year) Cannesin elokuvajuhlilla 2002 elokuvastaan "No Quarto da Vanda (In Vanda's Room)", vaikka monet poistuivat kesken elokuvan lehdistönäytöksen . Elokuva "Juventude em Marcha" kilpaili Cannesin elokuvajuhlilla vuonna 2006 ja voitti Independent/Experimental -palkinnon (Los Angeles Film Critics Assossiation) 2008. Kaksi hänen elokuvistaan (No Quarto da Vanda, 2000, ja Juventude em Marcha, 2006) on valittu 2000-luvun 50 parhaan elokuvan joukkoon.


title: Cincinnati Reds

text: Cincinnati Reds on vuonna 1882 perustettu MLB:ssä pelaava baseballseura. Reds on voittanut mestaruuden vuosina 1919, 1940, 1975, 1976 ja 1990. Joukkueen lempinimi on "The Big Red Machine". Cincinnati Redsiä pidetään yhtenä MLB:n historian parhaista joukkueista. Seuran tunnusväreinä voidaan pitää mustaa, valkoista ja punaista.


title: Cincinnati Reds

text: Seuran paras pelaaja kautta aikain on urallaan 389 juoksua tehnyt sieppari Johnny Bench.


title: Cincinnati Reds

text: Ennen vuonna 1882 perustettua seuraa "Cincinnati Red Stockings" -niminen 1866 perustettu seura pelasi ensimmäisen ammattilaisvuotensa 1869. Tämä seura pelasi vuoteen 1870 saakka. 1876-80 pelasi National Leaguessa myös Cincinnati Reds -niminen seura, joka tuli erotetuksi liigasta vuonna 1880. 1882 perustettiin siis kolmas samaa nimeä käyttävä seura. Vuonna 1890 nimi vaihtui muotoon "Cincinnati Reds". Muita seuran nimiä ovat "Cincinnati Redlegs" (1953-1958) ja nykyinen "Reds".


title: Cincinnati Reds

text: Seura voitti ensimmäisen World Series -mestaruutensa vuonna 1919, jolloin se voitti loppuottelussa Chicago White Soxin otteluvoitoin 5–3.


title: Cincinnati Reds

text: Reds pelaa kotiottelunsa Great American Ball Park -nimisellä stadionilla, jonne mahtuu 42 036 katsojaa. Muita seuran kotikenttiä ovat olleet "Bank Street Grounds" (1882–1883), "League Park (I)" (1884–1893), "League Park (II)" (1894–1901), "Palace of the Fans" (1902–1911), "Crosley Field" (1912–1970) ja "Riverfront Stadium" (1970–2002)


title: Cincinnati Reds

text: "Great American Ball Park" otettiin käyttöön kaudeksi 2003. Pelikenttä on luonnonnurmea ja stadionin on arvioitu maksaneen 280 miljoonaa dollaria. "Great American Ball Parkin" yhteydessä on myös ""Reds Hall of Fame"" ja museo. Usean mestaruuden lisäksi seuran pelaajille on jaettu monia palkintoja. Joukkueen pelaaja on voittanut esimerkiksi MLB:n arvokkain pelaaja -palkinnon 11 kertaa, vuoden tulokas -palkinnon seitsemän kertaa, vuoden manageri -palkinnon kerran ja tähdistöottelun tärkein pelaaja -palkinnon viisi kertaa.


title: NBA Europe Live Tour

text: NBA Europe Live Tour on vuodesta 2006 lähtien järjestetty tapahtuma, jossa NBA-joukkueet pelaavat Euroliigassa pelaavia joukkueita vastaan.


title: NBA Europe Live Tour

text: Sarjojen välisten joukkueiden otteluja pelattiin jo 1970-luvulla. Ensimmäinen sarjojen välinen ottelu pelattiin vuonna 1978, jolloin Maccabi Tel Aviv BC pelasi Washington Bulletsia vastaan. Ottelu päättyi Maccabin 98–97-voittoon. Vuodesta 1987 lähtien seurojen välillä pelattiin McDonald's Open. Tätä sarjaa pelattiin vuoteen 1999 saakka, jonka jälkeen se lopetettiin. Seuraavan kerran sarjojen välinen turnaus perustettiin vuonna 2006, jolloin NBA Europe Live Tour käynnistyi. Ensimmäinen peli pelattiin FC Barcelonan ja Philadelphia 76ersin välillä. Ottelun voitti Philadelphia 76ers luvuin 104–99. Vuonna 2008 Euroliigan hallitus päätti, ettei sarjojen välisiä otteluja sallittaisi. Kauden tauon jälkeen Euroliiga-joukkueet tekivät kuitenkin paluun tapahtumaan.


title: Memoirs of an Imperfect Angel

text: Memoirs of an Imperfect Angel on yhdysvaltalaisen pop- ja R&B-laulajan Mariah Careyn kahdestoista studioalbumi, ja se julkaistiin 28. syyskuuta 2009 Yhdysvalloissa. Alun perin albumin julkaisupäivän piti olla 25. elokuuta.


title: Memoirs of an Imperfect Angel

text: "Memoirs of an Imperfect Angel" keräsi kriitikoilta sangen hyvät arvostelut, muun muassa "The Guardian" antoi sille neljä tähteä viidestä, "Los Angeles Times" kolme neljästä ja Allmusic kolme ja puoli viidestä. Allmusicissa kirjoitettiin, että albumi oli Careyn vuosikymmenen kiinnostavin, kun taas "Entertainment Weekly" totesi, ettei albumi tuottanut pettymystä, muttei myöskään vaikuttanut.


title: Memoirs of an Imperfect Angel

text: Kuitenkin albumi sijoittui Billboard 200 -listalla kolmanneksi ja sitä myytiin Yhdysvalloissa ainoastaan 168 000 kappaletta.


title: Memoirs of an Imperfect Angel

text: Alkuvuodesta 2009 laulaja-lauluntekijä The-Dream kertoi, että hän ja Carey olivat aloittaneet Careyn uuden albumin materiaalin työstämisen. Toukokuussa Carey sanoi albumista tulevan hyvin henkilökohtainen ja faneille omistettu. Hän kertoi myös pitävänsä koko albumista erittäin paljon, ja että hän on uppoutunut siihen täysin. 16. kesäkuuta Carey kertoi Twitterissä, että hän on yrittänyt tehdä albumille myös jotakin niille, jotka pitivät "Butterfly"-albumista ja jopa vanhemmista albumeista. Ensimmäistä kertaa urallaan Carey työskenteli myös Timbalandin kanssa.


title: Memoirs of an Imperfect Angel

text: Amazon.comin haastattelussa Carey kertoi, että "jokaisella laululla on oma tarinansa. Kaikki niistä ovat kuin intiimi keskustelu tai kokonainen henkilökohtainen päiväkirja."


title: Memoirs of an Imperfect Angel

text: Carey vieraili "America's Got Talent" -ohjelmassa 2. elokuuta 2009, missä hänen esityksensä kappaleesta ”Obsessed” äänitettiin. Jakso näytettiin televisiossa kolme päivää myöhemmin. Syyskuussa Carey aloitti Live At the Pearl -konserttinsa Las Vegasissa, missä hän esitti muutamia tunnetuimpia laulujaan. Tämän jälkeen Carey vieraili The Oprah Winfrey Show’ssa 18. syyskuuta, missä hän antoi haastattelun yhdessä aviomiehensä Nick Cannonin kanssa ja lauloi "I Want to Know What Love Is" -kappaleensa.


title: Karpaattienkoira

text: Karpaattienkoira ("Ciobănesc Românesc Carpatin") on kookas romanialainen koirarotu, joka on kotoisin Karpaateilta. Se paimentaa ja vartioi lampaita, suojellen niitä pedoilta.


title: Karpaattienkoira

text: Hyvin omistautunut, hyvätapainen, rohkea karpaattienkoira taistelee tarpeen tullen jopa karhuja vastaan yrittäessään suojella lammaslaumoja tai isäntäänsä.


title: Karpaattienkoira

text: On teoria jonka mukaan moni Karpaattien paimenkoirarotu, kuten muutkin laumanvartijat, polveutuu koirista jotka kehittyivät 9000 vuotta sitten Mesopotamiassa seuraten saman alueen lampaiden ja vuohien kesyyntymistä. Alfred Edmund Brehm (1829–1885) kirjoitti "Brehms Tierleben"-teoksessa näistä koirista. Ensimmäinen kirjallinen tieto karpaattienpaimenkoirasta oli "Veterinary Science Magazine"-lehdessä vuodelta XV, numerossa 2.


title: Karpaattienkoira

text: Maaliskuussa 1998 ryhmä karpaattienkoiran harrastajia perusti rotujärjestön nimeltä "Karpaattienkoirien Klubi". Se nimettiin myöhemmin uudelleen "Kansallinen Karpaattienkoira-Kasvattajien Klubi" (CNCCRCRC), joka toimii Romanian Bistrițassa. Klubi selvitti että Rucărissa, Argeșin piirikunnassa oli paljon paimenkoiria joita pidetään nykyisen karpaattienkoiran esi-isinä. Maaliskuussa 2003 Bistrițassa pidettiin tärkeä konferenssi romanialaisia rotuja koskien. 6. heinäkuuta 2005 FCI hyväksyi Buenos Airesissa karpaattienkoiran tilapäisen virallistamisen rotuna.


title: Karpaattienkoira

text: Rodun oletetaan elävän noin 12–14-vuotiaaksi.


title: Gary Medel

text: Gary Alexis Medel Soto (s. 3. elokuuta 1987 Santiago, Chile) on chileläinen jalkapalloilija, joka edustaa Internazionalea. Lempinimi ""Chilen Gattuso"" kertoo kaiken Medelin aggressiivisesta ja intensiivisestä pelityylistä. Chileläinen tunnetaan myös erinomaisena pallonriistäjänä, joka on vaarallinen myös hyökkäyksiin lähdettäessä. Seurajoukkueessaan Medel pelaa keskikentän pohjalla, mutta maajoukkueessa chileläinen pelaa yleensä puolustuksessa.


title: Gary Medel

text: Medel sai jalkapallo-oppinsa Universidad Católican joukkueessa, jossa debytoi aikuisten tasolla vuonna 2006. Medel kuului myös Chilen alle 20-vuotiaiden maajoukkueen avainpelaajiin, kun joukkue sijoittui kolmanneksi U20 MM-kisoissa Kanadassa. Vuonna 2008 Medel valittiin vuoden parhaaksi chileläiseksi pelaajaksi. 20. heinäkuuta 2009 Medel siirtyi lainasopimuksella Boca Juniorsiin.


title: Gary Medel

text: 27. tammikuuta 2011 hän teki 4½-vuotisen sopimuksen espanjalaisseura Sevillan kanssa.


title: Gary Medel

text: Medel debytoi Chilen maajoukkueessa vuonna 2007 0–0 tasapeliin päättyneessä ottelussa Argentiinaa vastaan.


title: Begoniat

text: Begoniat eli vinolehdet ("Begonia") on suku begoniakasvien eli vinolehtikasvien ("Begoniaceae") heimossa. Suvussa on noin 1 000 lajia, jotka kasvavat alkuperäisinä Aasian, Afrikan ja Amerikan trooppisilla ja subtrooppisilla alueilla. Ranskalainen kasvitieteilijä Charles Plumier antoi kasveille nimen työtoverinsa Michel Bégonin mukaan.


title: Into Kuismanen

text:
Into Ensio Kuismanen (3. huhtikuuta 1908 Siperia – 22. kesäkuuta 1955) oli suomalainen kaukopartiomies ja tiedustelujohtaja.
Into Ensio Kuismanen syntyi Venäjällä Krasnojarskin aluepiirissä siellä toimineen suomalaisen katekeetan (lähetystyöntekijän ja opettajan) poikana. Vuonna 1921 Kuismasen perhe siirtyi vallankumouksen jälkeisten olojen takia Suomeen. Into opiskeli ylioppilaaksi Kuopiossa.
Varusmiespalveluksen jälkeen Into Kuismanen hyväksyttiin kadettikouluun kurssille 15. Hän kävi kadettikoulun vuosina 1931–1933. Hänen palveluspaikkansa oli vuosina 1933–1939 Viipurin rykmentti. Sotilastiedustelun palvelukseen Kuismanen astui kesällä 1939 toimistoupseeriksi. Merkitsevää oli venäjänkielen taito. Kuismasen palveluspaikka oli Yleisesikunnan tilastotoimiston Sortavalan alatoimisto.Kesän aikana hänet myös nimitettiin saman alatoimiston johtoon.


title: Into Kuismanen

text: Talvisodan aikana Kuismanen johti Kollaan rintamalla hiihtopartioin operoivaa Osasto Kuismaa, jonka runkona olivat alatoimiston tiedustelijat. Talvisodan jälkeen alatoimisto siirtyi Joensuuhun, missä alkoi varsinaiseen kaukopartiotoimintaan tähtäävä koulutus- ja kehitystyö.


title: Into Kuismanen

text:
Kuismanen ylennettiin kapteeniksi 1940 ja majuriksi 1942.
Jatkosodan ajan hän toimi tiedusteluyksikön Osasto Kuismanen eli OsKu johtajana.


title: Into Kuismanen

text: Tunnettu Kuismasen jatkosodan aikana johtama partioretki oli Suopassalmen huoltokeskuksen hävitysretki talvella 1943. Siihen osallistui yli sata miestä kaukopartio-osastoista sekä Osasto Laguksesta.


title: Into Kuismanen

text: Sodan jälkeen hänet pidätettiin ns. asekätkentäjutun yhteydessä, koska kaukopartiomiesten epäiltiin olleen asekätkennässä mukana päälliköiden tieten ja käskeminä. Pidätys kesti 21 kuukautta vuosina 1945–1946, mutta lopulta hänet todettiin syyttömäksi. Everstiluutnantin arvon Kuismanen sai 1952. Kuismanen kuoli 22. kesäkuuta 1955.


title: Carlos Carmona

text: Carlos Emilio Carmona Tello (s. 21. helmikuuta 1987) on chileläinen jalkapalloilija, joka edustaa Italian Seria A:n Regginaa. Carmona on pelipaikaltaan keskikenttäpelaaja.


title: Carlos Carmona

text: Kovapotkuinen Carmona aloitti uransa Coquimbo Unido, josta siirtyi vuonna 2007 CD O'Higginsiin. Chileä alle 20-vuotiaiden MM-kisoissa vuosina 2005 ja 2007 edustanut Carmona siirtyi Italian kentille 1. kesäkuuta 2008.


title: Carlos Carmona

text: Chilen maajoukkueeseen Carmona on kuulunut vuodesta 2008 lähtien. Hänet valittiin Chilen joukkueeseen vuoden 2010 MM-kisoihin.


title: Colombes

text: Colombes on Ranskassa Pariisin lähellä Île-de-Francen alueella Hauts-de-Seinen departementissa sijaitseva kunta. Siellä on arviolta 84 392 asukasta (vuonna 2014) ja sen pinta-ala on 7,81 neliökilometriä.


title: Colombes

text: Colombesin voi jakaa geologisesti kahteen osaan. Osien välinen korkeusero johtuu kaivostoiminnasta. Kunnan pohjoispuoli kuuluu tulva-alueeseen.


title: Colombes

text: Colombes on jaettu kolmeen alueeseen:13. maaliskuuta 1896 Colombesista irtautui alue, joka otti nimen Bois-Colombes. 2. toukokuuta 1910 irtautui hieman suurempi alue, joka otti nimen La Garenne-Colombes.


title: Colombes

text: A86-moottoritie kulkee Colombesin läpi. Kunnassa on kaksi rautatieasemaa: "Gare de Colombes" ja "Gare du Stade".


title: Pöllökehrääjät

text: Pöllökehrääjät (Podargidae) on kehrääjälintujen lahkoon kuuluva lintuheimo, johon kuuluu BirdLife Suomen mukaan 13 lajia kolmessa suvussa. Pöllökehrääjiä kutsutaan ammolleen avautuvan suunsa vuoksi englannin kielessä ”sammakkosuiksi” ("Frogmouth").


title: Pöllökehrääjät

text: Eri pöllökehrääjälajien pituus vaihtelee 19–60 sentin välillä. Australianpöllökehrääjät ovat aasianpöllökehrääjiä suurempia.


title: Pöllökehrääjät

text: Nimensä mukaisesti pöllökehrääjät muistuttavat pöllöjä sekä kooltaan, höyhenykseltään että väritykseltään. Niiden höyhenys on silkinpehmeä, väritykseltään harmahtava tai punaruskea ja sitä kirjovat raita- ja juovakuviot. Monista lajeista tunnetaan ruskea ja harmaa värimuoto. Koiraiden väritys on usein sameampi kuin naaraiden. Ero johtuu ilmeisesti siitä, että päiväsaikaan hautovat koiraat tarvitsevat paremmin maastoutuvan värityksen kuin naaraat, jotka puolustavat öisin parin reviiriä.


title: Pöllökehrääjät

text: Vartalo on melko pitkä, kaula lyhyt ja pää suuri, leveä ja litteä. Höyhenys tekee päästä hyvin suuren näköisen. Isot silmät sijaitsevat pään etupuolella ja pöllökehrääjä voi katsoa kohdettaan molemmilla silmillään yhtä aikaa. Silmien väri on tavallisesti keltainen, oranssi tai punainen. Nokka on suuri, paksu ja koukkukärkinen. Nokan tyvessä kasvaa vahvoja karvamaisia höyheniä. Aasianpöllökehrääjillä niitä kasvaa usein myös muualla naamassa, jolloin ne saattavat suojata lintujen silmiä saalishyönteisiltä. Suupielet ulottuvat kauas silmien taakse, joten pöllökehrääjät pystyvät venyttämään kitansa erittäin suureksi. Lyhytjalkaisina lintuina pöllökehrääjät kävelevät vähän, yleensä vain muutaman askeleen kerrallaan. Siivet ovat leveät ja pyöreät, pyrstö on pitkä ja pyöreä. Pyrstörauhanen on hyvin pieni tai puuttuu kokonaan. Sen sijaan niillä on pyrstön kummallakin puolella useita puuterihöyheniä, joiden tuottamalla hienolla puuterilla pöllökehrääjät hoitavat höyheniään.


title: Pöllökehrääjät

text: Pöllökehrääjiä tavataan Etelä-Aasiassa ja Australaasiassa. Kahden eri suvun levinneisyydet poikkeavat selvästi toisistaan. Aasianpöllökehrääjiä tavataan Etelä-Intiassa, Sri Lankassa ja Kaakkois-Aasiassa. Australianpöllökehrääjien levinneisyys kattaa Australian, Uuden-Guinean, Tasmanian ja Salomonsaaret.


title: Pöllökehrääjät

text: Elinympäristöä ovat enimmäkseen metsät ja metsämaat, useimmiten trooppiset sademetsät. Heimon lajeja tavataan myös uudismetsissä, metsäisillä savanneilla ja kuivilla pensaikkomailla. Niitä liikkuu myös esikaupungeissa. Pöllökehrääjät elävät yleensä alavilla mailla, mutta jotkin lajit voivat nousta jopa 2 300 metrin korkeuteen. Neljä aasianpöllökehrääjälajia luokitellaan silmälläpidettäväksi, mutta yksikään laji ei ole varsinaisesti uhanalainen.


title: Pöllökehrääjät

text: Eri pöllökehrääjälajien elintavat muistuttavat suuresti toisiaan. Kaikkien uskotaan olevan paikkalintuja, jotka elävät pareittain. Niitä ei ole missään runsaasti. Pöllökehrääjät liikkuvat pääasiassa ilta- ja aamuhämärän aikoihin, mutta niiden kutsuhuutoja voi kuulla läpi yön. Australianpöllökehrääjien suvun lajien ääntely on yleensä matalaa, toistuvaa pauketta; aasianpöllökehrääjien ääntely koostuu vaihtelevista lyhyistä vihellyksistä, liverryksistä tai nau'unnasta. Nukkaisten siipien ansiosta lento on äänetöntä. Pöllökehrääjät ovat kestäviä, mutta muutoin huonoja ja hitaita lentäjiä. Ne eivät ole yhtä ketteriä lentäjiä kuin kehrääjät. Huonon lentotaidon saalistustapojensa takia pöllökehrääjät joutuvat helposti petoeläinten ja petolintujen saaliiksi. Niitä jää usein myös autojen alle, koska ne saalistavat mielellään hyönteisiä teiden välittömässä läheisyydessä. Auringon päivällä lämmittämät tiet houkuttelevat yöllä paljon hyönteisiä, jotka puolestaan houkuttelevat niiden saalistajia. Huonoina ja hitaina lentäjinä auton sokaisema lintu ei välttämättä ehdi paeta vaan jää auton alle. Pesällään yöllä häiritty pöllökehrääjä lentää yleensä pois. Päivällä se voi sen sijaan jähmettyä paikalleen nokka ylöspäin suunnattuna. Tällöin se muistuttaa oksantynkää. Tämä on niille tärkeä tapa, koska ne nukkuvat päivällä avoimella oksalla. Oksan myötäisesti istuvaa pöllökehrääjää on suojavärin takia hankala huomata. Sateiden aikaan pöllökehrääjät levittävät pyrstönsä ja siipensä huojuen samalla puolelta toiselle. Sateen jälkeen ne kuivattavat siipensä merimetsojen tavoin pitäen siivet ja pyrstön levitettyinä.


title: Pöllökehrääjät

text: Pöllökehrääjien pääravintoa ovat hyönteiset, mutta suuren nokkansa ja kitansa ansiosta ne voivat syödä myös kookkaampia eläimiä. Niille kelpaavat hyönteisten, tuhatjalkaisten ja hämähäkkien ohella myös kotilot, etanat, skorpionit, sammakot, liskot, pikkunisäkkäät ja linnut. Australianpöllökehrääjät syövät myös paksumaltoisia hedelmiä. Pöllökehrääjät eivät pyydystä kehrääjien tavoin hyönteisiä tai muuta saalista ilmasta, vaan nappaavat ne maasta tai puiden oksilta. Ne vaanivat saalistaan istuinoksaltaan ja syöksyvät sitten maahan sen kimppuun. Siivet ovat lyhyemmät ja pyöreäpäisemmät kuin sukulaisheimoilla, koska maasta saalistava lintu ei tarvitse kovin hyvää lentotaitoa. Toisaalta jotkin pöllökehrääjät lentelevät myös puiden ja pensaiden ympärillä napaten hyönteisiä lehdiltä ja oksilta. Pöllökehrääjiltä puuttuu herkkätuntoinen ja runsassuoninen kitalaki. Kitalakea peittää luutunut iho. Saaliin pyydystämistavan vuoksi herkkätuntoinen kitalaki ei ole tarpeellinen.


title: Pöllökehrääjät

text: Pöllökehrääjien elintapojen tutkiminen on vaikeaa, eikä niitä aiemmin juuri tarkkailtu. Niiden ravinnonhankinnasta oli arvailuja. Suuren kidan takia niiden uskottiin pyydystävän hyönteisiä lentämällä suu ammollaan. Käsitystä tukivat pöllökehrääjien suun ympärillä olevat karvamaiset höyhenet, joiden uskottiin lisäävän "haavin" pinta-alaa. Pöllökehrääjien on uskottu myös saalistaneen niin, että ne istuvat oksalla suu ammollaan, vaaleanpunainen tai keltainen kita näkyvissä. Tämän arveltiin houkuttelevan hyönteisiä, jotka erehtyisivät luulemaan suuta kukaksi ja hakemaan sieltä mettä.